open-index/open-wikipedia-markdown huggingface dataset:
芳斯塔芙

**芳斯塔芙**，是**唐聘**搭仔伊老婆一道运营个生命科学类科普账号，名字是英文“fun stuff”（“有意思个物事”）个普通言话音译。箇账号从2019年2月14号开始进行生物学个原创科普，通过人格化、剧情化、情绪化个言话特点，对古生物、演化等古生物领域内容进行科普。箇账号创作团队获得过2020年果壳科普贡献奖。

## 参考

## 外部链接
*
消波块

**消波块**（），也叫**防护块**、**弱波石**，是摆勒海边个水泥块，用来拿浪吸脱，保护堤岸个，多见个是正四面体样子个。一开始是1950年个辰光法國人提出个，專利保護期結束仔么豪慅普及到全世界。

## 参考
大陈新村

**大陳新村**指个是1955年大陳義胞從大陈岛、渔山列岛搭南麂列岛咾啥个跑到台湾仔么，中華民國政府為咾安置渠垃么造个小区。

## 分布

## 参考
程泰宁

**程泰宁**（），生勒江苏南京，中国建筑学家，东南大学建筑设计与理论研究中心主任、中国联合工程公司总建筑师、中联•程泰宁建筑设计研究院主持人。

伊1956年从南京工学院（乃朝东南大学）建筑系。2000年获评中国工程设计大师，2004年获梁思成建筑奖，2005年当选中国工程院院士。伊设计个作品进过国际建协主编《20世纪世界建筑精品选》。

## 参考
康乾街道

**康乾街道**，是吳越浙江省德清县下头个一隻街道办事处。街道东面、北面搭乾元镇搭界，南面是下渚湖街道，西面搭阜溪街道搭界。

康乾街道是2020年3月份成立个。

## 行政区划
康乾街道成立个辰光管三隻行政村（秋山村、秋北村、新琪村），还托管乾元镇个联合村搭金鹅山村。2021年3月份，千丰社区成立。2024年，金鹅湖社区成立。

## 参考资料
洛舍镇

**洛舍镇**，是吳越浙江省德清县下头个一隻行政建制镇。

## 历史沿革
1950年9月份个辰光是洛舍乡。1956年3月撤区并乡个辰光，东衡乡搭戈亭乡个一部分并洛舍乡。1958年10月份，原来武康县新民乡个冯家田等地方划进来，建立洛舍人民公社。1960年3月份，是洛舍、 东衡、新民管理区。1961年1月份，原来戈亭乡个地方划出，另外设立公社。1984年，公社改成乡。1988年5月份，改设洛舍镇。1999年1月份，龙山乡并洛舍镇。2003年10月份，老底子龙山乡从洛舍镇划到武康镇。

## 行政区划
洛漾社区、洛舍村、雁塘村、张陆湾村、东衡村、三家村、砂村村

## 参考资料
洛漾社区

**洛漾社区**，是浙江省德清县洛舍镇下头个一隻社区。

社区东到新桥头，南到三家村港，西到苕溪大桥，北到洛舍漾，包括阳光苑小区，丰晟一区、二区，市民小区。

## 历史沿革
1955年设立**洛舍居委会**。1968年，设立洛舍水产大队。1984年，水产大队改成水产村。2001年，水产村并洛舍居委会。

2023年10月份，居改社个生活完成仔么，命名**洛漾社区**。

## 参考资料
洛舍村

**洛舍村**，是浙江省德清县洛舍镇下头个一隻行政村。

洛舍村东面搭雁塘村搭界，南面搭三家村搭界，西面搭张陆湾村搭界，北面到洛舍漾，是洛舍镇搭吴兴区个分界线。

## 历史沿革
1958年，设**洛舍生产队**。1961年，设洛舍、弄里、东升大队。1984年，大队改成村。2001年，弄里村、东升村并**洛舍村**。

## 参考资料
雁塘村（德清县）

**雁塘村**，是浙江省德清县洛舍镇下头个一隻行政村。

雁塘村有拉洛舍镇个东北部，东面搭鍾管鎮搭界，南面是东衡村，西面是洛舍村 ，北面搭吴兴区东林镇搭界。

## 历史沿革
1958年，设雁塘生产队。1961年，设南雁塘、北雁塘、北大爿大队。1984年，大队改成村。2001年，南雁塘、北雁塘、北大片合并，组建**雁塘村**。

## 参考资料
张陆湾村

**张陆湾村**，是浙江省德清县洛舍镇下头个一隻行政村。

张陆湾村有拉洛舍镇个北部，东面搭洛舍镇新区搭界，南面是三家村，西面到东苕溪，北面搭吴兴区东林镇搭界。

## 历史沿革
1958年，设立张家湾、陆家湾生产队。1961年，改成张家湾、陆家湾大队。文化大革命个辰光，张家湾大队改名五七大队，1978年恢复本来个名字。1984年，大队改成村。2001年，张家湾村、陆家湾村合并，组建**张陆湾村**。

## 参考资料
东衡村

**东衡村**，是浙江省德清县洛舍镇下头个一隻行政村。

东衡村有拉洛舍镇个东南部，东面到鍾管鎮干山村，南面到鍾管鎮塍头村，西面到乾元镇幸福村，北面到雁塘村。介歇有774份人家，22個村民小组，总人口3089人。村地域面积10.4平方公里，有水田4553亩、桑地1004亩、鱼塘280亩、山林690亩。全村有個私企业78家，村集体经济收入1000.18万元，村民人均纯收入26800元。

## 历史沿革
1958年，设东衡、草塘生产队。1961年，改成东衡、草塘大队。1984年，大队改成村。2001年，草塘村并东衡村。

## 参考资料
玉架山遗址

**玉架山遗址**，勒垃中华人民共和国浙江省杭州市临平区临平街道万陈社区，总面积约莫15万平方米。伊里向有六隻良渚文化个聚落遗址，397座墓葬、21座灰坑，10個建筑遗迹，出土陶器、石器、玉器咾啥个各式文物4000多件。

2008年10月份，浙江省文物考古研究所同中国江南水乡文化博物馆一淘开始对伊进行全面钻探调查发掘。2012年4月，入选2011年度全国十大考古新发现。2017年1月13号，玉架山遗址成为第七批浙江省文物保护单位。

## 参见
* 玉架山考古博物馆

## 参考文献
金鹅湖社区

**金鹅湖社区**，是浙江省德清县康乾街道下头个一隻社区。

金鹅湖社区是2024年12月份成立个，金鹅湖社区东到高铁德清站、宁杭高铁，南到德清大道，西到阜溪港，北到康乾街，面积8.4平方公里左右。社区下头有工大诚园搭云谷珑园箇两隻小区，代管宇恒明月星城搭翡翠城品小区。社區裏向有浙江工业大学莫干山校区、浙大儿院莫干山院区、浙工大莫干山研究院、博采AI虚拟影视基地、莫干山智能生态城创新创业产业园咾啥个。

## 参考资料
三家村（德清县）

**三家村**，是浙江省德清县洛舍镇下头个一隻行政村。

三家村有拉洛舍镇个南部，东面到东衡村，南面到乾元镇城北村、幸福村，西面到砂村村，北面到洛舍村。村委驻地勒何家坝。总面积10.6平方千米，有31個村民小组，村民1034份4088人。水田5726亩，桑地671亩，鱼塘628亩，山林1671亩。

## 歷史沿革
1958年，设冯家田、 仲家、何家坝生产队。1961年，改成大队。1984年，大队改成村。2001年，冯家田村、仲家村、何家坝村合并，组建**三家村**。

## 參考資料
砂村村（德清县）

**砂村村**，是浙江省德清县洛舍镇下头个一隻行政村。

砂村村有拉洛舍镇个西南部，村委驻地砂村，东面到东苕溪，南面到阜溪街道龙山村，西面到阜溪街道龙胜村，北面到吴兴区埭溪镇东红村。总面积14.16平方公里，有水田2870亩、桑地718亩、鱼塘484.5亩、林地13260亩，下头有20隻村民小组，709份人家，人口2990人。

## 历史沿革
1958年，设砂村、章家桥生产队。1961年，改成大队。1984年，大队改成村。2001年，章家桥村并砂村村。

## 参考资料
千丰社区

**千丰社区**，是浙江省德清县康乾街道下头个一隻社区。

2021年3月5號，千丰社区经上级部门批准同意组建。千丰社区南到舞阳街、西到横塘路、东到杭宁高速公路、北到德清大道，区域面积0.48平方千米，下頭有保利原乡、云溪雅院小区，代管云溪洋房、郡望府、云山美庐、狮山源著，辖区规划总户数4253份。根据2023年个《浙江省标准地名录》，千丰社区面积0.48平方公里，有得1500個人。

## 參考資料
鍾管鎮

-{H|鍾=>wuu-hans:钟;}-**鍾管鎮**，是吳越浙江省德清县下头个一隻行政建制镇。

## 历史沿革
秦朝个辰光归乌程县，汉朝个辰光归吴国，三国个辰光归东吴，是吴兴郡管个，隋代归湖州郡乌程县，唐代开始归德清县。

历史丄，鍾管镇个名字变过好几通。宋元搭明清个辰光，分别叫荫宗乡搭松山乡。 民国手裏，叫鍾管乡、审溪乡，戈亭叫仁寿乡，干山叫三山乡、澉溪乡、茅山乡、蠡山乡。民国36年（1947年）鍾管、仁寿两乡合并改名龙溪乡，干山是曲园乡。1950年7月份，建置鍾管乡、戈亭乡、干山乡。1958年10月份，鍾管、干山、 戈亭合并成干山公社。1961年撤脱，分别建立鍾管公社、戈亭公社、干山公社。1984年1月份，公社改成乡，1989年4月份撤乡建镇，设立鍾管镇、干山镇。1992年7月份，鍾管镇、戈亭乡并成鍾管镇。2004年4月份，鍾管镇、干山镇并成鍾管镇。

## 行政区划
南湖社区、鍾管村、新联村、审塘村、沈家墩村、三墩村、北代舍村、干村村、青墩村、蠡山村、曲溪村、干山村、东舍墩村、下塘村、茅山村、东千村、东坝兜村、戈亭村、塍头村、葛山村

## 注释


## 参考资料
宁杭客运专线

**宁杭客运专线**，也叫**宁杭高速铁路**，简称**宁杭高铁**、**宁杭客专**，是一条中国江苏省南京市到浙江省杭州市个高速铁路，2008年12月27号开工个，2013年6月26号开始试运行个，2013年7月1号正式营运个。

## 车站
宁杭客运专线全线从北望南有得南京南、江宁、句容西、溧水、瓦屋山、溧阳、宜兴、长兴、湖州、德清、杭州东拢总11座车站，当中南京南站、杭州东站是两头个终点站，还勒垃宜兴徐舍、杭州余杭预留设站条件，勒垃句容西站预留去禄口国际机场个联络线个开通条件。

## 参考
德清站

**德清站**是宁杭客运专线丄座车站，勒垃中国浙江省湖州市德清县康乾街道金鹅山村。车站站房2010年7月28号就开工哉，站场规模2台4线（宁杭场），2013年7月1号同宁杭客运专线一淘开通。湖杭铁路也勒垃德清有站头，2020年车站勒垃宁杭客专个站台东面加出来座2台4线个湖杭场，还搭宁杭场拼隻岛式站台。

## 车站结构
### 站房

德清站站房个设计灵感从德清当地个“竹文化”来个，建筑面积5975平方米。候车大厅面积2884平方米，好容纳920人同时候车。车站站前广场面积1.8万平方米，特色是12根文化柱。车站有得两层楼，层上是站台层，层下是旅客集散层。

### 站场
德清站站场勒垃金鹅山西面，有宁杭客运专线、合杭高速铁路。

## 参考资料
上海迪士尼樂園

**上海迪士尼樂園**（）是上海市浦東新区川沙新镇上海国际旅游度假区里向座迪士尼樂園，也是上海迪士尼度假區里向顶重要个部份。樂園2011年4月8号开工个，2016年5月7号開始試營運，2016年6月16号12点钟正式开门个。乐园里向有八大主题园区，30多隻游乐项目，20多项娱乐演出。2017年客流量有得1100万人。

## 参考

## 外部链接

* 上海迪士尼度假區
* 迪士尼樂園入口網站
杭州赛搏足球俱乐部

**杭州赛搏足球俱乐部**是老底子浙江杭州家半职业足球俱乐部，1998年成立个，获得过浙江省联赛冠军。2006年开始，俱乐部开始转向研究中国青少年足球外加推广草根足球文化。

## 外部链接
*
年丰公园

**年丰公园**勒垃上海市奉贤区年丰路东面隻“上海之鱼”个门口头，金海湖边丄，总建设面积约莫8.56万平方米，2022年升级成综合公园，是4星级公园。公园里向好分成草坪思贤区、竹韵秋声区（竹林阴生植物展示区）、人和桐心区、玉兰花影区四大块地方。

## 参考

## 外部链接
* 年丰公园
下渚湖街道

**下渚湖街道**，是吳越浙江省德清县下头个一隻街道办事处。街道个前身是**三合乡**。

## 历史沿革
1983年11月份，二都公社改成二都乡。1984年1月份，三合公社改成三合乡。1992年7月份，二都乡并**三合乡**。

2016年1月份，三合乡撤脱，加上从武康镇划进来个新琪村，建立**下渚湖街道**，街道区域面积67平方公里，东到杭州市余杭区仁和街道，南到杭州市余杭区良渚街道，西到舞阳街道，北到乾元镇。街道管1隻居民区（封禺），搭新琪、二都、宝塔山、塘泾、八字桥、双桥、康介山、上杨、下杨、朱家、四都、唐家琪、和睦、沿河箇14隻行政村，户籍人口2.3万人，常住人口2.6万人，办事处有拉下仁公路181号。

2020年，新琪村划畀新成立个康乾街道。

## 行政区划
封禺居委会、二都村、宝塔山村、塘泾村、四字桥村、双桥村、康介山村、上杨村、下杨村、朱家村、四都村、塘家琪村、和睦村、沿河村

## 文物古迹

* 寿昌桥
* 云岫寺

## 参考资料
封禺居委会

**封禺居委会**，是浙江省德清县下渚湖街道下头个一隻居民委员会。

封禺居委会是2004年7月份成立个，因为古防风国有拉封、禺两座山之间咾叫箇個名字。渠有拉街道办事处个西南侧，东到下清湖派出所，南到原来个乡政府，西到中心学校，北到八字桥街。根据2023年个《浙江省标准地名录》，封禺居委会面积0.04平方公里，人口418人。

## 参考资料
新琪村

**新琪村**，是浙江省德清县康乾街道下头个一隻行政村。

新琪村东面搭金鹅山村搭界，西面到秋山村，南面到下渚湖，北靠09省道。村名是从自然村名新琪埭来个，箇個地方老底子是一隻荒兜浜，有人築壩圍墾，取名新琪圩，後首來有人蹲勒箇裏，形成勒村坊，改叫新琪埭。

## 历史沿革
1958年10月份，是虎山生产队。1961年，设置**新琪大队**，1984年改成**新琪村**。2020年，从下渚湖街道划到新成立个康乾街道。

## 参考资料
防风氏

**防风氏**，是传说裏向搭大禹同时代个巨人。

按照《国语·鲁语》个记载，吴国攻打越国，毁脱会稽城，发现一根要用车来拉个大骨头，去向孔子请教，孔子讲，老底子个辰光，大禹勒垃会稽山召集众神来开会，防风氏迟到哉咾，大禹就拿渠杀脱哉，渠个骨头邪气大，一节骨头就要用一部车来装。

南梁辰光任昉个《述异记》裏向写：今吴越间防风庙，土木作其形，龙首牛耳，连眉一目。

吴越国个辰光，太祖钱镠封防风氏为“**灵德王**”，重修武康防风庙，勒寶正六年（931年）立仔《新建風山靈德王廟碑》。

## 参考资料
阜溪街道

**阜溪街道**，是吳越浙江省德清县下头个一隻街道办事处。

## 历史沿革
抗战时期到中华人民共和国成立之前，是阜溪镇、陇山乡、安仁乡、兆丰乡。 1950年，是阜溪乡、徐梅乡、郭肇乡、 龙山乡、长安乡、新民乡、秋山乡、五里乡。1956年，撤区并乡个辰光阜溪乡、徐梅乡搭郭肇乡并勒一淘建立三桥乡，长安、新民两乡并龙山乡，五里乡并秋山乡。 1958年10月份，三桥搭龙山两乡并勒一淘成立三桥人民公社。秋山、二都、三合乡并勒一淘成立二都人民公社，箇辰光是秋山管理区。 1961年5月份，三桥人民公社个东境拆出成立龙山人民公社。原来秋山个范围从二都公社划出，建立秋山人民公社。1983年，公社改成三桥乡、龙山乡、秋山乡。1988 年，三桥乡改成三桥镇。1999年1月份，龙山乡并洛舍镇，三桥镇、秋山乡并武康镇。2003年10月份，原来龙山乡个地方划畀武康镇。2016年1月份，武康镇北部拆出成立阜溪街道。

2020年，阜溪街道个五四村先是划畀德清县政府直辖，再划畀莫干山镇管。同一年，康乾街道成立，阜溪街道个秋山村搭秋北村划畀康乾街道。

## 行政区划

* 社区：三桥社区、狮山社区、兴山社区、板桥社区
* 行政村：三桥村、民进村、龙山村、龙胜村、王母山村、郭肇村

## 参考资料
一氧化二碘

**一氧化二碘**是一种碘个氧化物，是次碘酸个酸酐，弗稳定，邪气难分离。

## 制备
一氧化二碘好通过摆勒96%硫酸里向个碘搭仔碘酸钾反应出来，再通过氯代溶剂萃取。氧化汞搭碘反应也好合成一氧化二碘。

## 参考资料
三桥社区（德清县）

**三桥社区**，是浙江省德清县阜溪街道下头个一隻社区。

1999年1月份，設立**三桥居委会**。2002年5月份，改成**三桥社区**。社区东面到宣杭铁路，西面到林场长鱼池口，南面到阜溪河，北面到104国道加油站，辖区面积1平方公里，社区常驻人口4200人，户籍人口2880人（裏向男人家1471人，女人家1409人），户数1278份（裏向农转非476份，1296人）。社区姓氏陈、王、张、沈占比较大，方言主要是德清话、绍兴话、温州话、瑞安话、东阳话。

## 參考資料
比斯特上海购物村

**比斯特上海购物村**勒垃上海迪士尼度假区里向，是家奥特莱斯，2016年开幕个。伊本名**上海奕欧来奥特莱斯**，2020年11月19号改名比斯特上海购物村，乃朝是比斯特购物村系列成員

## 参考

## 外部链接
*
寿昌桥（德清县）

**寿昌桥**是浙江省湖州市德清县个一爿古桥，勒垃德清县下渚湖街道二都瓦窑自然村，也叫**上渚桥**，是南宋咸淳年个辰光（1265年—1274年）德清人姚智造个。1989年12月份，寿昌桥成为浙江省省级文物保护单位；2006年5月份，国务院拿伊摆进第六批全国重点文物保护单位裏向。

## 结构
寿昌桥，横跨上渚河，是座单孔石拱桥。长35.2米，阔2.8米，拱跨17.2米；高头有须弥座式石栏板，当中是莲瓣花纹望柱；两面是跺垂带；墩用个是长方块石垒砌金刚墙。寿昌桥是德清县保存顶完整个古代个桥。
三桥村（德清县）

**三桥村**，是浙江省德清县阜溪街道下头个一隻行政村。

三桥村东面搭郭肇村搭界，南面搭千秋社区搭界，西面是莫干镇，北面搭民进村搭界。

村名是从三桥埠集镇来个，根据《武康县志》：”三桥埠，在县北七里，自平远门（旧武康北门）至水步（河埠）有小桥三，故名。一北津、二杨楠、三太平。舟楫交通，商贾辐集。“

## 历史沿革
1958年，是星华、赤山、井龙生产队。1961年，设置星华、金星、光华大队。1967年，光华大队改名红卫大队。1976，恢复原名光华大队。1982年，因为重名咾金星大队改名赤山大队。1984年，改成星华、赤山、光华村。2000年，合并成**三桥村**。

## 参考资料
和平委员会

**和平委员会**（），是美国主導成立个国际组织，自家话目标是“促进稳定、恢复可靠並依法运作个管治架构，确保受冲突影响或面临冲突威胁个地区实现持久和平”，2026年1月22号勒垃第56届世界经济论坛丄成立个。按照联合国安全理事会第2803号决议，和平委员会底下个加沙执行委员会有监管加沙地区，监督加沙重建个责任，有权勒垃当地建立、指挥支临时国际稳定部队。除开创始国美國，其他成員國侪要经过主席邀請再好参加理事會，继承人也是主席指定个。現任主席是唐纳德·川普，任期弗受限制，伊个想法是让箇個委员会取代联合国。

## 参考
意大利维基媒体协会

**意大利维基媒体协会**（）是意大利个维基媒体使用人自家组织个地区性组织，2005年6月17号成立个，是维基媒体基金会勒垃意大利、圣马力诺、梵蒂冈个地方分会，2015年开始还是OpenStreetMap个分支机构。

## 參見
*維基媒體基金會
*意大利语维基百科

## 参考资料

## 外部链接
*義大利維基媒體協會
华东师范大学出版社

**华东师范大学出版社**（）是华东师范大学个出版社，中华人民共和国成立以后最早成立个两家大学出版社之一，先后畀教育部、新闻出版署评是先进高校出版社、全国良好出版社。

华东师范大学出版社主要出版各式教材、教辅书、外语读物、教育心理学专著、人文社科图书、大众读物、电子音像出版物，当中教辅书系列《一课一练》销量高。

## 历史

1957年6月份，华东师范大学出版社成立。1959年，华东师范大学出版社停办。1980年6月份华东师范大学出版社复社，华东师范大学主办、中华人民共和国教育部主管。2009年6月，华东师范大学出版社改制成**华东师范大学出版社有限公司**。

## 注释


## 参考
蚕花庙会

**蚕花庙会**，也叫**轧蚕花**，是浙江德清新市镇清明辰光个传统民俗活动，具体有轧蚕花、祭蚕神、花轿巡游咾啥个仪式，目的是求蚕桑丰收。伊个起源有春秋辰光西施送花祈福搭仔东晋辰光祭祀朱泗两种传说，明清辰光发展成固定节俗，1936年因为打仗中断哉，1999年开始重新每年开办。2008年进仔国家级非物质文化遗产代表性项目名录。

## 参考
上海长宁三菱重工飞狮足球俱乐部

**上海长宁三菱重工飞狮足球俱乐部**，老底子叫**三菱重工空调K狮足球队**，2012年3月份成立个，一开始是三菱重工空调员工搭仔其他股东单位员工组成个。2019年，上海长宁三菱重工队升级到上海市足球超级联赛。2020年，俱乐部正式注册，改成现在箇名字。到2025年，球队获得两隻“上超”冠军、1隻陈毅杯冠军，连续3年参加中冠联赛，获得足协杯黑马奖。

## 荣誉
*陈毅杯 冠军：2021
*上海市足球超级联赛A组 冠军：2021、2023

## 参考

## 外部链接
*
山川乡

**山川乡**，是浙江省湖州市安吉县下頭个一隻乡。

山川乡来咚安吉县个南方，东面搭余杭搭界，南面搭临安搭界，西北面搭天荒坪镇搭界。

## 历史沿革
共产党占脱之前属临安县横畈区，共产党占脱之后一开始叫山川乡、凤凰乡。1955年12月份，划畀孝丰县港口乡管，1958年10月份并到青山公社，叫**山川管理区**；1961年9月份从青山公社划出，建立**山川公社**；1984年1月份，叫**山川乡**。

## 行政区划
九亩村、船村村、大里村、山川村、高家堂村、马家弄村

## 参考资料
溪龙乡

**溪龙乡**，是浙江省湖州市安吉县下頭个一隻乡。

溪龙乡來咚安吉县个东北部，半山区半平原，面积32.25平方公里。

## 历史沿革
宋朝到清初，归安吉县昆山乡，清雍正年间是昆山乡第四、第五、第六庄，下头有17隻村。民国初年沿袭旧制。1918年，归昆山区。1930年，归第三区。1940年，以清代昆山乡第四、第五庄搭铜山乡第四庄区域建杏红乡；第六庄青山、徐村湾、高湾、堂子滩等村划畀大东乡，都归梅溪区。1945年，杏红乡改名磬山乡，下头管7保。1947年，撤区并乡，磬山乡搭大东乡合并建玉磬乡，是第七到第十二保，下頭有46甲。1949年7月份，撤乡建区，玉磬乡第七到第十二保搭昆铜乡、晓墅镇合并建昆铜区。1950年5月份，昆铜区晓七、溪龙、三全等村搭梅溪区新河村合并建溪龙乡，归昆铜区；徐家（徐村湾）、黄杜等村划进马鞍乡，归城郊区。1953年2月份，新河村划进乌山乡。1956年2月份，马鞍乡徐家村、黄杜村并进来。1958年10月份，并晓墅公社，叫徐家管理区。1961年8月份，徐家管理区从晓墅公社划出来，建溪龙公社，管5隻生产大队，53隻生产小队。1982年3月份，析徐村湾大队个北部另外建立后河大队。1984年1月，改叫溪龙乡，管溪龙、新丰、后河、横山、徐村湾、黄杜箇6隻行政村。2007年11月份，横山村并溪龙村。

## 行政区划
溪龙乡下头有五隻行政村：溪龙村、黄杜村、徐村湾村、后河村、新丰村

## 參考資料
天子湖镇

**天子湖镇**，是浙江省湖州市安吉县下頭个一隻行政建制镇。

天子湖镇来咚安吉县个北部，浙江省个西北部，浙、皖两省三县搭界个地方，面积201平方公里，有21隻行政村（社區）。渠个东面是梅溪镇，南面是递铺街道，西面搭安徽省广德市搭界，北面搭长兴县搭界。天子湖镇个名字是从天子岗水库来个，渠是2012年5月份成立个，是原来个高禹、良朋、西亩、南北湖四隻鄉镇并起来个。

天子湖镇人主要是安徽、河南、两湖个移民。

## 历史沿革
2000年，南北湖乡并高禹乡。2001年撤乡建高禹镇。2001年，西亩乡并良朋镇。2012年，高禹镇、良朋镇撤脱，合并设立天子湖镇。

## 行政区划
长合社区、余石村、南北湖村、良村村、古苑村、西亩村、良朋村、高庄村、高禹村、晓云村、迂迢村、溪港村、乌泥坑村、五福村、受荣村、里沟村、长隆村、南店村、张芝村、吴址村、吟诗村

## 参考资料
梅溪镇（安吉县）

**梅溪镇**，是浙江省湖州市安吉县下頭个一隻行政建制镇。

## 历史沿革
1951年到1953年是安吉县人民政府个驻地。1992年荆湾乡并进来，2000年晓墅镇并进来，镇政府搬到晓墅村。2012年，昆铜乡撤脱，并梅溪镇。

## 行政区划
梅溪镇下头有22隻行政村，1隻农村社区，3隻城市社区。

* 社区：紫梅社区、晓墅社区、白云社区、龙翔社区

* 行政村：板桥村、长林垓村、武康桥村、梅溪村、干溪桥村、小溪口村、甲子村、上舍村、马村、章湾村、钱坑桥村、管城村、梓坊村、红庙村、荆湾村、铜山村、三山村、路西村、龙口村、华光村、石龙村、独山头村

## 参考资料
天荒坪镇

**天荒坪镇**，是浙江省湖州市安吉县下頭个一隻行政建制镇。

## 历史沿革
1992年7月20号，山河乡改成**天荒坪镇**，同年10月1号，白水湾乡并天荒坪镇。1999年，天荒坪镇下扇村划畀递铺镇。2000年，港口乡撤脱，港口、西鹤、东坞里、王鹤四隻行政村劃到天荒坪镇。

## 行政区划
山河村、大溪村、井村村、横路村、白水湾村、余村村、西鹤村、五鹤村、港口村、银坑村、马吉村

## 参考资料
西鹤村

**西鹤村**，是吳越浙江省湖州市安吉縣天荒坪鎮个一隻行政村。

西鹤村来咚天荒坪镇个东部，东面搭港口村搭界，南面搭五鹤村搭界，西面搭马吉村搭界，北面搭灵峰街道搭界。

根据2023年个《浙江省标准地名录》，西鹤村面积6平方公里，有得1527個人。

## 历史沿革
历史丄属移风乡；1949年属南屿乡；同一年秋撤乡建区，属青山区五云里村；1950年春天公，属港口乡；1956年建五鹤高级社；1958年10月份，属青山公社港口管理区五鹤生产队；1961年9月份，属港口公社，从五鹤生产队划出，建**西岳大队**；1981年8月份，改名**西鹤大队**；1983年5月份，叫**西鹤行政村**。

## 参考资料
五鹤村

**五鹤村**，是吳越浙江省湖州市安吉縣天荒坪鎮个一隻行政村。

五鹤村来咚安吉县个南部，到省道S201彭安线3.5公里，南面搭临安搭界，到安吉县城20公里。村名“五鹤”是从五云里、鹤岭兩個名字裏向取頭一個字拼成个。

根据2023年个《浙江省标准地名录》，五鹤村面积18平方公里，有得1853個人。

## 历史沿革
传说清朝之前，箇裏無得人。後歇來有五個女人家逃過來，蹲拉箇裏。同治手裏，木牢牢外地人搬進來，取名五女庄。

宋、元个辰光，属安吉县移风乡。明朝弘治两年（1489年）之後，属孝丰县东北区移风乡。清朝属孝丰县东乡移风乡震图。同治《湖州府志》载“青吏庄”、“五女庄”、“西炉庄”等村坊个名字。五女庄後歇來传成俗称“五云里”；“西炉庄”就是介歇个西路村。民国个辰光，属孝丰县白水区南屿乡。1949年秋天公，属孝丰县青山区，叫五云里村；1950年，属港口乡；1956年，建五鹤农业生产合作社。1958年10月份，叫五鹤生产队，属安吉县青山公社港口管理区；1961年9月份，叫五鹤大队，属港口公社，分出西鹤另外建立大队。1983年5月份，叫五鹤村，属港口乡，有329份人家，1707人。1994年，户口加到564份，1942人。

## 参考资料
幸福通航6005号班机空难

**幸福通航6005号班机**（JGA6005）是中航工业幸福通用航空公司筹办个金山幸福水上机场飞去舟山普陀山机场个水上航班。2016年7月20号，航班试飞个辰光，请仔金山区一批领导来乘。飞机刚刚飞起来就撞勒沪杭公路7385号大桥丄。飞机丄有得8位乘客搭仔2位机组人员，总共5人死脱、5人受伤。事后幸福通用航空畀中国民航局要求停飞，民航局阿末认定机组呒没按照指挥员指令操作，开始加油门个辰光已经偏出跑道毛400米，执照吊销半年；幸福通航总飞行师也畀中国民航局列入管理失信人员“黑名单”里向。

箇趟事故让民航局修订《小型航空器商业运输运营人运行合格审定规则》，勒垃按照目视飞行规则运行个机长箇章里向，对有飞机仪表等级或航线运输驾驶员执照个人员个最低飞行经历时间要求从500個钟头提高到800個钟头。

## 参考资料
港口村（安吉县）

**港口村**，是吳越浙江省湖州市安吉縣天荒坪鎮个一隻行政村。

港口村来咚安吉县个南部，天荒坪镇个东面，搭灵峰街道、山川乡搭余杭百丈搭界，名字是从东坞里港搭五云港两条河港交汇来个。全村总面积11.89平方公里，裏向山林面积14853亩，耕地面积1454亩。根据2023年个《浙江省标准地名录》，港口村面积11.8平方公里，有得2820個人。

## 历史
港口村，历史丄归移风乡；1949年归南屿乡，同一年秋天公撤乡建区，归青山区，称港口村；1950年春天公，归港口乡；1956年，建港口高级社；1958年10月份，归青山公社港口管理区，叫港口生产队；1961年9月份，归港口公社，叫港口大队；1983年5月份，叫港口行政村。东坞里村，畀共产党占脱之前归临安县山川乡（包括白兰坞、阔里、桐坞、东坞等村坊），1949年归临安县横畈区，叫东坞里村；1955年12月份，划畀孝丰县港口乡管，建立联新高级社；1958年10月份，归青山公社港口管理区，叫联新生产大队；1961年9月份，归港口公社，叫联新大队；1981年8月份，恢复历史地名，叫东坞里大队；1983年5月份，叫东坞里行政村。

2000年，港口乡撤脱，港口村搭东坞里村劃到天荒坪镇。2007年，东坞里村并港口村。

## 参考资料
白水湾村

**白水湾村**，是吳越浙江省湖州市安吉縣天荒坪鎮个一隻行政村。

白水湾村来咚天荒坪镇个北面，到县城10公里路，搭安吉县经济开发区搭界，来咚省道S205沿线。

根据2023年个《浙江省标准地名录》，白水湾村面积7.31平方公里，有得3089個人。

## 参考资料
中国男子冰球职业联赛

**中国男子冰球职业联赛**，是中国冰球协会勒垃2024年开始举办个职业冰球比赛。头一届比赛有得4支球队参加，是赛会制，有得3隻分站赛（深圳、齐齐哈尔、沈阳）搭仔隻总决赛（北京）。

## 参考文献
中国女子冰球职业联赛

**中国女子冰球职业联赛**，是中国最高水平个全国性女子冰球联赛，2021年开始举办个，2023年11月份职业化个。

乃朝，中国女子冰球联赛每個赛季分成常规赛、总决赛（季后赛）两隻阶段，侪是赛会制比赛。常规赛阶段是单循环积分制，分别勒垃3到4座城市分站比赛；积分前四个晋级总决赛阶段，采用三场两胜淘汰赛制，决出总冠军。

## 历届比赛成绩

## 参考
银坑村（安吉县）

**银坑村**，是吳越浙江省湖州市安吉縣天荒坪鎮个一隻行政村。

银坑村来咚天荒坪镇个中部，地理狭长，有7个個自然村。

根据2023年个《浙江省标准地名录》，银坑村面积6.2平方公里，有得873個人。

## 参考资料
中国板球联赛

**中国板球联赛**，是中国最高等级个板球联赛，国家体育总局小球运动管理中心搭仔浙江省体育局联合主办个，2024年开始个比赛，分成功男子组搭仔女子组。

## 也好看看
* 全国板球锦标赛

## 参考文献
中国乒乓球超级联赛

**中国乒乓球超级联赛**（，简称、**乒超**），是中国乒乓球协会举办个乒乓球联赛，1999年成立个。联赛分开男团、女团比个。

## 参考资料
* 乒超历届男团冠军：曾得马琳者得天下 宁波夺第三冠
* 历届乒超女团冠军：北京山东四冠王 辽宁六亚
* 2018年乒超男团MVP首次开出双黄蛋马龙、樊振东并列第一

## 外部链接
* 官方网站
陈戌源

**陈戌源**（），上海人，中国企业家、高级经济师，前中国足球协会主席、党委副书记、第七届、八届中国港口协会会长，做到过上海国际港务（集团）股份有限公司董事长、党委书记，第十一届、十二届全国人大代表。

2023年2月份，陈戌源涉嫌严重违纪违法，接受中央纪委国家监委驻国家体育总局纪检监察组、湖北省监委审查调查。9月26号，黄石市人民检察院对伊提起公诉。2024年3月份，伊因为受贿罪判处无期徒刑。2026年1月份呢，伊畀终身禁止从事足球活动。

## 参考资料

## 外部链接
* 电视专题片《持续发力 纵深推进》第四集《一体推进“三不腐”》
马吉村（安吉县）

**马吉村**，是吳越浙江省湖州市安吉縣天荒坪鎮个一隻行政村。

马吉村来咚安吉县天荒坪镇个中部，拉山区裏向，东面是井村村，南面搭西鹤村搭界，西面搭银坑村搭界，北面是浒溪河咾省道S205，港山线从村裏向穿过。根据2023年个《浙江省标准地名录》，西鹤村面积10平方公里，人口1940人。

马吉村吴家道个吴家大院，是新四军苏浙军区天目山三次反顽战役前线指挥部驻扎地，1945年2月份到10月份，粟裕两夫妻来咚箇裏蹲过，指挥新四军三次反顽战役。介歇是安吉县文物保护单位新四军苏浙军区三次反顽战役前线指挥部旧址个一部分。

## 参考资料
中国男子曲棍球联赛

**中国男子曲棍球联赛**，是国家体育总局手曲棒垒球运动管理中心、中国曲棍球协会主办个曲棍球比赛，是中国最高等级个男子曲棍球联赛。箇比赛2010年开办个，伊辰光分成男子甲级、男子乙级、女子甲级、女子乙级共四级联赛。2023年11月份重启个。

## 也好看看
* 全国男子曲棍球锦标赛
* 全国男子曲棍球冠军杯赛

## 参考
全国男子曲棍球锦标赛

**全国男子曲棍球锦标赛**，是国家体育总局手曲棒垒球运动管理中心、中国曲棍球协会主办个曲棍球比赛，是中国最高层级个男子曲棍球比赛。箇比赛2010年开办个，2023年重启个。

## 也好看看
* 中国男子曲棍球联赛
* 全国男子曲棍球冠军杯赛
* 全国女子曲棍球锦标赛

## 参考
中国曲棍球协会

**中国曲棍球协会**是中华人民共和国曲棍球运动员、爱好者咾啥个组成个全国性体育组织，中华全国体育总会领导个，1981年成立个，办公地点拉拉北京市。

## 参考

## 外部链接
* 官方网站
横路村（安吉县）

**横路村**，是吳越浙江省湖州市安吉縣天荒坪鎮个一隻行政村。

横路村来咚天荒坪镇个西南面。名字是从到潘村个石子横路来个。也有讲法是横路原来叫皇路，康王赵构南逃个辰光经过箇埭路过。

根据2023年个《浙江省标准地名录》，横路村面积19平方公里，人口3317人。

## 自然村

* 横路村：也叫横路头，原来叫皇路。
* 罗里村：横路北面500米，听讲原来叫“炉屋里”。
* 杨家坞村：横路西面700米
* 塔边溪村：横路东面700米。光绪《孝丰县志》写：塔边溪，县东三十里，横路下。因为溪边丄有隻“乐安塔”咾叫箇個名字（塔已经坍脱了）。
* 横园里村：横路西面1公里。
* 人山上村：横路东南0.5公里。原来是坟地，叫坟上上，1966年造潘村水库个辰光，潘村个一部分人搬到箇裏，改名人山上。
* 潘村村：横路东南1公里。原来叫下潘村，光绪《孝丰县志》写：浮玉乡静图潘村庄距城三十里。

## 参考资料
中国手球超级联赛

**中国手球超级联赛**，是中国手球协会主办个手球联赛，是中国最高级别个手球联赛，2019年开赛个。

## 历史
2019年，**中国男子手球超级联赛**创办。头一隻赛季拢总只有4家俱乐部参加比赛。

2022年，赛事改名**中国手球超级联赛**，增设女子组比赛。

## 也好看看
* 全国男子手球锦标赛

## 参考文献
中国手球协会

**中国手球协会**是中华人民共和国手球运动员、爱好者咾啥个组成个全国性体育组织，中华全国体育总会领导个，1980年成立个，办公地点拉拉北京市

## 外部链接
* 官方网站
全国铁人三项锦标赛

**全国铁人三项锦标赛**，是中国铁人三项运动协会主办个中国个全国性铁人三项比赛。

## 历届比赛情况

## 参考文献
井村村（安吉县）

**井村村**，是吳越浙江省湖州市安吉縣天荒坪鎮个一隻行政村。

井村村来咚天目山个北麓，安吉县个南部，省道S205从村裏向穿过，有4隻自然村。传说清朝个辰光，箇裏人木牢牢多，有过72口井。光绪《孝丰县志》写：移风乡巽图**景村庄**，一作**井川庄**，距城三十里。

## 历史沿革
历史上属浮玉乡，1949年属南屿乡，同一年秋天公撤乡建区，属青山区，叫**井村**；1950年春天公属山河乡；1957年建立**胜利高级社**；1958年10月份属青山公社山河管理区马吉生产队；1961年9月份属山河公社，从马吉生产队划出建立**井村大队**；1984年1月份，叫**井村行政村**。

## 参考资料
山河村（安吉县）

**山河村**，是吳越浙江省湖州市安吉縣天荒坪鎮个一隻行政村。

山河村来咚天荒坪镇个中部，镇政府就来咚村裏向。山河村东面搭马吉村、银坑村搭界，南面搭横路村搭界，西面搭余村村搭界，北面搭井村村搭界，省道S205从村裏向穿过。行政村总面积4.12平方公里，有山河、石门、汪村、土坞里箇4隻自然村。根据2023年个《浙江省标准地名录》，山河村面积3平方公里，人口1591人。

村裏向个山河俞家门楼是安吉县文物保护点。

## 历史沿革
历史丄属浮玉乡，1949年属南屿乡；同一年秋天公撤乡建区，属青山区，叫**山河村**；1950年春天公，属山河乡；1957年建**山河高级社**；1958年10月份属青山公社山河管理区，称**山河生产队**；1961年9月份属山河公社，叫**山河大队**，同时分出银坑、余村另外建立两個大队；1984年1月份，叫**山河行政村**。

## 自然村

* 山河村：传说明朝个辰光有俞、高、柏三份人家蹲拉箇裏，介咾叫三户。后歇来形成集市，因为村堂依山滨河咾，叫山河。
* 土坞里村：来咚山河西面300米个山坞裏向。
* 汪村村：山河南面500米，光绪《孝丰县志》写：浮玉乡翕图三坞庄汪村，距城二十五里。
* 石门村：也叫石毛坞，来咚山河个北面，西北面搭上墅乡搭界。三面是山，东面是山河港。石门村以前是天荒坪镇下头个行政村。宋、元个辰光属安吉县移风乡；明朝弘治两年（1489年）之后属孝丰县东北区移风乡；清朝手裏叫石门庄，属孝丰县移风乡巽图（光绪《孝丰县志》写：移风乡巽图石门庄，距城二十五里）；民国手裏属孝丰县南屿乡。1949年秋天公属青山区山河村，1950年春天公属山河乡；1957年建石门高级社；1958年属安吉县青山公社山河管理区马吉生产队。1961年9月份析出建立石门大队，属山河公社；1984年叫石门村，属山河乡，1992年属天荒坪镇。

## 参考资料
灵溪社区（安吉县）

**灵溪社区**，是浙江省湖州市安吉县灵峰街道下頭个一隻社区。

灵溪社区是原来个灵峰街道浒溪社区撤分出来个，管浒溪东面灵峰街道裏向造好个城市开发小区搭将来一段辰光新造个开发小区，是2021年2月份成立个。下头个小区有龙山公馆、碧水嘉园、尚城嘉苑、君悦上居、清华园、香缇溪岸、香溪丽舍、铂金公馆、竹博雅苑、君茂商住楼、东方世贸彩虹城、山水景园、蓝城慧园。

## 参考资料
全国男子沙滩足球锦标赛

**全国男子沙滩足球锦标赛**，原本叫**全国沙滩足球锦标赛**，是中国隻全国性个男子沙滩足球比赛，中国足球协会2008年开始主办个。

## 历史
2008年9月份，头一届全国沙滩足球锦标赛来勒浙江舟山市朱家尖南沙举行。

2023年开始，比赛改名**全国男子沙滩足球锦标赛**。

## 历届比赛情况

## 参考文献
普济路桥

**普济路桥**是中國上海靜安区普济路、海防路间过蘇州河座人行桥。

普济路桥原本是叉袋角义渡。1997年，普济路桥造好。2023年，普济路桥勒垃网丄行起来，大家叫伊“上海日系天桥”、“最美天桥”，交关网红、游客涌过来拍照片，留勒桥丄摆拍，因为桥丄人行道非机动车道弗分个，有安全隐患。後來上海市公安局静安分局天目西路派出所表示，普济路桥丄弗允许行人蹲勒头拍照。

## 参考
杭垓镇

**杭垓镇**，是浙江省湖州市安吉县下頭个一隻行政建制镇。

杭垓镇来咚安吉县个西南部，东面搭孝丰镇搭界，南面是报福镇、章村镇，西面搭安徽省广德市四合乡咾宁国市中溪镇搭界，面积267平方公里。下头有18隻行政村，340隻村民组，总人口3.448万左右，是安吉县裏向镇域面积第一、人口第五个浙皖边贸重镇。

## 行政區劃
* 行政村：杭垓、松坑、桐杭、唐舍、尚梅、新上塘、磻溪、文岱、桐坑、杭河、岭西、高村、姚村、吴村、缫舍、大坑、七管、和村

## 参考资料
全国板球锦标赛

**全国板球锦标赛**，是中国个全国性板球比赛，是国家体育总局小球管理中心2007年开始主办个，每年一届。箇比赛里向有男子、女子项目，采用ICC T20规则，11人制20回合比赛。

## 也好看看
* 中国板球联赛
全国藤球锦标赛

**全国藤球锦标赛**，原本也叫**藤球亚运会选拔赛**，是中国最高层级个藤球运动比赛，国家体育总局小球运动管理中心、中国藤球协会2014年开始主办个。

## 参考
新闻直播间

《**新闻直播间**》（）是由中国中央电视台一档直播新闻节目，前身是1978年5月1号勒垃央视一套开播个《**整点新闻**》，2003年5月1号开始改到中国中央电视台新闻频道丄播出，每日天凌晨、上半日、下半日直播。

## 外部链接
*《新闻直播间》官方网站
*1992年-2015年《整点新闻》、《新闻直播间》历代片头
夏延语

**夏延语**（；IPA：[tse̥hésene̥stsesto̥tse]；非標準拼寫：Tsisinstsistots）是美國原住民夏安族用个言话，是阿尔冈昆语族个一支，同其他阿尔冈昆语族语言一样有复杂个黏着形态。因为夏安族主要住勒美国蒙大拿州搭仔俄克拉荷马州，故咾勒垃箇地方有人话，是濒临灭绝个言话。

## 外部链接

* 夏安（Cheyenne）在线词典  ，由首席杜勒刀学院负责 
* 现代南部夏安字母和发音键
全国摩托艇锦标赛

**全国摩托艇锦标赛**，是国家体育总局水上运动管理中心、中国摩托艇运动协会主办个一项全国性摩托艇赛事。

## 历届比赛情况

## 参考文献
全国泰拳锦标赛

**全国泰拳锦标赛**，是国家体育总局武术运动管理中心、中国武术协会主办个中国全国性泰拳比赛，2015年开办个，也是中国泰拳国家队个选拔赛。

## 历届比赛情况

## 参考文献
全国健美操锦标赛

**全国健美操锦标赛**，前身是**全国健美操邀请赛**，是国家体育总局体操运动管理中心、中国健美操协会主办个中国全国性健美操比赛，1992年开始个，一般性每年举办一届。

## 比赛项目
比赛项目分成竞技项目、有氧项目两大类：
* 竞技项目：男子单人操、女子单人操、混合双人操、三人操、五人操；
* 有氧项目：有氧舞蹈、有氧踏板。

## 参考
全国五人制足球锦标赛

**全国五人制足球锦标赛**，是中国足协主办个中国全国性室内五人制足球赛会制杯赛。参赛球队有得五超联赛、五甲联赛个球队搭仔部分业余球队。

## 历届比赛情况

## 也好看看
* 全国女子五人制足球锦标赛
* 中国足球协会五人制足球超级联赛

## 参考文献
全国女子手球锦标赛

**全国女子手球锦标赛**，是中国全国性女子手球比赛，国家体育总局手曲棒垒球运动管理中心1984年开始每年举办个。

## 历届比赛情况

## 也好看看
* 中国手球超级联赛
* 全国男子手球锦标赛

## 参考
全国腰旗橄榄球锦标赛

**全国腰旗橄榄球锦标赛**，是中国全国性个腰旗橄榄球最高级别比赛，国家奥林匹克体育中心、中国橄榄球协会2023年开始主办个。

## 历届比赛情况

## 参考文献
岳阳街道

**岳阳街道**，是中华人民共和国上海市松江区底下隻街道办，2001年松江镇撤销仔么设立个，面积5.65平方公里，2008年辰光户籍人口7.75万人。

## 参考资料
方松街道

**方松街道**，是上海市松江区底下隻街道办。2015年7月15号，上海市人民政府批复同意从方松街道拆出来广富林街道，故咾现在方松街道范围东到通波塘，西到油墩港，南面是G60高速公路，北面到文翔路，面积约莫14.76平方公里，方松街道办事处设勒人民北路1111号。

## 街道荣誉
2014年12月19号，上海市绿化和市容管理局、上海市城乡建设和管理委员会、上海市绿化委员会办公室畀方松街道“上海市园林街镇”个称号。

## 参考资料
全国女子五人制足球锦标赛

**全国五人制足球锦标赛**，是中国足协主办个中国全国性女子室内五人制足球赛会制杯赛。参赛球队有得每家会员协会个女足队伍、全国各地女子足球俱乐部搭仔大学生女足队伍。

## 历届比赛情况

## 也好看看
* 全国五人制足球锦标赛

## 参考文献
过五氧化氢

**过五氧化氢**，也叫**五氧烷**（Pentaoxidane）、**五氧化氢**（Hydrogen pentoxide）、**五氧化二氢**（Dihydrogen pentoxide），是一种氢、氧元素组成个无机化合物，化学式是H2O5，是一种弗稳定个。

## 合成
箇化合物是过三氧化氢生产个副产物。箇化合物也好通过低温底下个过氧自由基个反应进行合成。

## 参考文献
全国和球锦标赛

**全国和球锦标赛**，是中国全国性个和球比赛，国家体育总局小球运动管理中心2024年开始主办个。

## 历届比赛情况

## 参考文献
全国女子曲棍球锦标赛

**全国女子曲棍球锦标赛**，是国家体育总局手曲棒垒球运动管理中心、中国曲棍球协会主办个曲棍球比赛，是中国最高层级个女子曲棍球比赛。

## 也好看看
* 中国男子曲棍球联赛
* 全国男子曲棍球锦标赛

## 参考
过三氧化氢

**过三氧化氢**，也叫“**三氧化氢**”或者“**三氧化二氢**”，化学式是“H2O3”或者“HOOOH”，是氢元素一种氧化物。过三氧化氢是一种弗稳定个化合物，勒垃水溶液里向会得分解成水外加单线态氧：

:
氧化锂

**氧化鋰**（）是一種无机化合物，通过鋰勒垃空氣或者氧氣里向燃燒得到个，過程里向會得生成少量个過氧化鋰：
::4Li +  → 2
::2Li +  → 
高純度个好拿過氧化鋰()摆勒450℃底下热裂解得到：
::2 → 2 + 

## 结构
固态个辰光，氧化锂是反萤石型结构，氟化钙晶体结构里向个Ca2+畀O2−替代，F−畀Li+替代。是面心格子，Li+是四面体配位，O2−是立方体配位，每隻晶胞有四個Li2O。

气态个辰光，氧化锂是直线型个Li2O分子，Li－O键长同强离子键键长差弗多。

## 参考资料
长滩观景塔

**长滩观景塔**，也叫**上海长滩观光塔**，是勒垃上海市宝山区江边座180m高个观光塔，是建筑设计公司设计个。箇座塔主要功能是郊环隧道个通风设施。

## 简介
长滩观光塔勒垃上海宝山滨江地区个长滩七街坊，吴淞口边，造好个辰光是上海宝山区顶高个建筑物。长滩观景塔高180米，观景塔里向直径26.5米，分成地下三层、地上十八层，圆筒状高耸结构，长得唻赛过枚“定海神针”，同边浪个上海宝山长滩音乐厅组成上海宝山长滩“风塔”项目。

## 历史
2019年底，作为G1501郊环隧道配套项目，风塔造好。

2020年开始，风塔个幕墙钢结构开始造起来。2020年10月份，长滩观光塔项目主体结构封顶。

2021年3月份开始，外框钢结构开始造。2021年9月份，上海建工机施集团完成约3500吨钢结构外框架个施工任务，畀风塔套上圆柱形钢结构“外衣”。

2022年11月份，2800多块三角形弗共面玻璃幕墙搭设好。

2024年2月份，长滩观景塔头一趟向媒体开放。

2025年5月29号，长滩观光塔正式对外开放。2025年7月中旬，长滩观景塔开放登顶观光项目。

## 参考文献
九亩村（安吉县）

**九亩村**，是吳越浙江省湖州市安吉縣山川乡个一隻行政村。

九亩村来咚安吉县个南部，是山川乡顶南面个行政村，全村总面积5.78平方公里，有3隻村民小组，人口402人。九亩村搭船村村咾临安搭界，有高山第一村个称号，是湖州市顶高个行政村，到乡政府所在10公里，到县城30公里。

## 歷史沿革
1949年**九亩村**属临安县横畈区；1950年春天公，属凤凰乡；1955年12月份划畀孝丰县港口乡，建**九亩田高级社**；1958年10月份，属青山公社山川管理区，叫**九亩田生产队**；1961年9月份，建山川公社，叫**九亩大队**；1984年1月份，叫**九亩行政村**。

## 参考资料
辣酱油

**辣酱油**，也叫**伍斯特酱**（），是一種英國調味料，味道酸甜微辣个，颜色黑黢黢个。

勒垃上海搭仔周边吴越地区，辣酱油一般是用来蘸炸猪排个，年产量近1000吨；勒垃香港，辣酱油是粵式點心、炒牛肉、煎豬排咾啥个调味料；勒垃西方主要是做牛肉个辰光摆个，也有用来提升飲料个鮮味道。

## 参考
中国公安体育协会

**中国公安体育协会**，简称**公安体协**，是中国公安系统个体育协会，办公地脚是北京市东城区东长安街14号，也就是公安部个办公地脚。

1956年，成立中国公安体育协会。1960年，公安部第十次公安工作会议後改名**中国前卫体育协会**（简称**前卫体育协会**、**前卫体协**），勒垃文革里向畀人破坏。1984年1月份，国务院同意恢复，同年5月份正式恢复。1994年，公安部教育局设立警察体育处，同前卫体协一隻机构两块牌子。1998年行政分离，变成社会团体，实行公务员管理。2001年，蒋先进连任主席。2012年，加入国际警察体育联合会，成为第三副主席成员国。2018年是中国企业体育协会理事单位。2022年，中华人民共和国民政部批准箇隻协会改名“中国公安体育协会”。

## 参考
全国毽球锦标赛

**全国毽球锦标赛**，是中国最高等级个全国性毽球比赛，是国家体育总局社会体育指导中心、中国毽球协会1985年开始办个比赛。比赛分成毽球、花式毽球、平踢毽球三隻大个分类。

## 参考
中江塔

**中江塔**勒垃中国安徽省芜湖市镜湖区青弋江搭长江交汇处，乃朝滨江公园E段中江塔公园里向，东南面贴咾临江桥。箇座塔五层楼八面个砖木结构楼阁式塔，每边长4.1米，塔高43.7米，当中塔刹高10.16米，每层楼当中开窗，窗个位置每层楼错开个，窗左右两边侪有畀江丄船导航用个灯龛。塔里向，底下两层楼是壁内折上式结构，顶丄三层楼是空筒式结构，分别是石梯、木梯。箇座塔有镇咾青弋江口、守持长江中流关锁个意思，畀人话成是“江上芙蓉”。

箇座塔明万历四十六年（1618年）修个，必过呒没造好，清康熙八年（1669年）纔重新开工。1955年，造土质防水墙个辰光，拿底楼埋脱，外观变成四层楼，1987年修缮，恢复出檐部分，2009年4月份到10月份再进行修缮。

## 参考资料
人民路（上海市）

**人民路**，是上海市黄浦区一条半月形个路，是上海老城厢北面半隻，也是南市地区北面条路。箇条路1912年1月份拿城墙拆脱仔么纔有个，一开始叫**民国路**，1913年开始叫**法华民国路**，1942年法租界撤销脱仔么改回民国路。1949年，上海市人民政府拿伊改名人民路。

## 参考文献
上海黄金交易所

**上海黄金交易所**（，缩写：SGE），2002年10月30号成立个，勒垃上海中山南路699号，是爿从事黄金、白银、铂等贵金属交易个交易所。上海黄金交易所是经中国国务院批准，中国人民银行组建个非营利个法人单位。2009年，上海黄金交易所现货黄金场内交易额全球第1，常年是世界主要个黄金交易所。到2011年底，箇交易所總交易額4.44萬億元人民幣。2013年4月23号，上海黄金交易所个每日天交易量刷新历史最高记录，达到43吨。2014年9月18号夜里向，上海国际黄金交易中心揭牌，国际板正式开市。

## 也好看看
* 上海期货交易所

## 参考

## 外部链接
* 上海黄金交易所
老正兴

**老正兴菜馆**是中国上海爿传统餐饮名店，1862年成立个，是苏锡菜饭店，出名个是做江南河鲜，中华老字号。出名个小菜有银鱼炒蛋、油爆虾、下巴划水、腐乳肉、烧圈子、砂锅鱼头、炒鳝糊咾啥个。

2016年开始，老正兴连续多年畀《米其林指南》评是一星级餐厅。

## 参考
星塘街

**星塘街**是苏州工业园区条主要个南北方向个路，北起阳澄湖大道接亭青街，南到车坊镇蔺谊路。

路边个主要建筑有得白塘生态植物园、轨交星塘街站、方洲公园、苏州奥体中心、苏州工业园区职业技术学院咾啥个。

## 参考资料
苏州工业园区职业技术学院

**苏州工业园区职业技术学院**（，缩写：SIPIVT），勒垃中华人民共和国江苏省苏州市苏州工业园区独墅湖科教创新区，是所民办普通专科高校，老底子是苏州工业园区管委会管个，现在么是民办学堂。箇隻学院是中国搭仔新加坡一道创立个，苏州市劳动局、苏州市教育局、苏州光华集团参与投资，模板是新加坡南洋理工学院，1997年12月份批准成立个。。

## 参考文献

## 外部链接
*苏州工业园区职业技术学院官方网站
星华街

**星华街**是苏州工业园区条主要个南北方向个路，北起312国道，南到江韵路。“华”指个是金华市。路边个主要建筑有得东沙湖公园、苏州中学园区校。苏州中环东线高架也勒垃星华街上头。

## 参考资料
星明街

**星明街**是苏州工业园区条主要个南北方向个路，北起娄江大道，南到金鸡湖大道接通园路。“明”字指个是昆明市。路边个主要建筑有得中央公园、星海小学咾啥个，底下有得地铁7号线。

## 参考资料
黄浦体育馆

**上海市黄浦体育馆**，也叫**黄浦市民体育中心**，勒垃中国上海市黄浦区九江路327号，九江路山东中路路口西北面，1980年造好个，是上海顶早隻区县级体育馆。箇隻体育馆前身是**山东路体育场**，经过多埭改造，现在有得5层楼，地面4层楼，地下1层楼。一楼帮地下是停车场、设备用房，两楼是健身中心，三楼是乒乓馆，四楼是羽毛球馆。项目总建筑面积22067平方米，里向地上建筑面积19604平方米，地下建筑面积2463平方米。

黄浦体育馆曾举办上海市青少年武术套路精英系列赛（黄浦站）暨全国青少年武术套路锦标赛选拔赛、上海市智力运动会咾啥个市级比赛。

## 参考
兰溪牛肉面

**兰溪牛肉面**是中国浙江兰溪个一种汤面，原料是牛肉搭仔手擀面条，经过特制调味做出来个。

## 历史
兰溪手擀面老早是明清辰光来往兰江个商帮个“簰面”，意思是竹筏林立个江面个样子。抗战辰光，杭州奎元馆师傅勒垃兰溪避难个辰光开仔爿兰溪奎元馆，卖片儿川。1987年，当地厨师朱桂香、郑其坎夫妇拿簰面搭仔片儿川个做法拼起来，经过改良，创造出兰溪地方特色个牛肉面，勒垃兰溪开仔“青石井”“旗开”面馆，慢慢交勒垃兰溪市里向流行起来。2000年代，部分兰溪人跑到金华、东阳等地开牛肉面馆。2016年，兰溪市里向有得专业面馆299家，城区就有得230家。

2020年开始，兰溪市人民政府开始推广兰溪牛肉面，先后成立兰溪市美食协会、兰溪市美食中心，出台制作规范、培训机制，接进“兰溪日子·有戏有味”区域公共品牌标识；同时通过兰溪市美食中心，支持勒垃外地开兰溪牛肉面店。2025年，兰溪牛肉面店有得3000多家，上万人做箇门生意。同年9月份，兰溪市兰创投资集团推出预包装个兰溪牛肉面产品。

## 做法
根据2021年兰溪市美食协会发布个《兰溪牛肉面制作规范》，兰溪牛肉面做个辰光分成制面、备料、烹制三隻主要环节。面条拣手擀面：往面粉里向搁清水、少量食用碱，做成面团，摆段辰光，再手擀成薄片，抈起来切成细条，阿末刀切成0.25公分阔个细面。

炒个辰光，先拿浆过垃个兰溪黄牛肉丝摆进热油锅里向快速爆炒，再加西红柿丁、笋片、雪菜、水亭千张、大蒜末、大蒜叶段、青椒丁咾啥个配料翻炒出香味道，搁眼鲜汤做成浇头。同一辰光，手擀面摆进滚烫个开水里向，到八成熟么捞起来摆进炒好个牛肉汤料里向，等面条充分吸收汤汁么就好出锅端上来哉。

## 参考资料
太监弄

**太监弄**是中国江苏省苏州市市中心观前街条街，是传统苏州美食一条街，东西走向个，东起宫巷，望西到邵磨针巷，长200多米。

## 历史
太监弄因为明朝负责苏州织造局个太监住勒箇地方，故咾有箇名字。伊原本叫“宫巷南西巷”，後来用两個太监个名字改叫“金玉如意弄”。

1860年庚申之劫发生仔么，苏州个商业中心从阊门外转到观前街；1911年前后，原本北局（原明清织染局旧址）废个地方逐步开发成苏州新个娱乐商业中心：基督教青年会、苏州电影院、大光明电影院、东吴乾坤大剧场（开明大戏院）、新苏旅社、国货商场（人民商场）咾啥个侪出现哉，边丄个太监弄也繁荣起来。

1937年，阊门外石路商业区畀东洋人个飞机轰炸得唻店侪炸光哉，饮食店转到观前街一带。1939年，太监弄拓宽，三和菜馆、味雅菜馆、上海老正兴、北平老正兴、苏州老正兴、新新菜饭店、功德林素菜馆、大春楼面馆、大东粥店咾啥个交关饭店跑得唻开业，菜馆、酒楼几乎占满整条太监弄，加仔附近个松鹤楼菜馆、宫巷义昌福咾啥个名店，勒垃苏州开始形成“吃煞太监弄”个俗谚。

1956年公私合营仔么，太监弄个饭店逐步搬脱合并脱。

## 现状
1980年代，苏州市商业系统重新规划，恢复太监弄美食街，采用仿古江南酒楼建筑。1982年，得月楼菜馆造好开业；1984年，王四酒家从常熟来到苏州，京华菜馆、上海老正兴、功德林素菜馆、五芳斋面馆等十几家饭店也搬得唻，松鹤楼也扩建哉。

File:太监弄1.jpg|路牌
File:Songhelou restaurant.jpg|松鹤楼
File:Deyuelou.jpg|得月楼
File:苏州太监弄上海老正兴菜馆.JPG|苏州太监弄上海老正兴菜馆
File:苏州太监弄王四酒家.JPG|苏州太监弄王四酒家


## 注释
星湖街

**星湖街**是苏州工业园区条主要个南北方向个路，北起阳澄湖边，南到车坊镇蔺谊路，勒垃金鸡湖东岸。“湖”字指个就是金鸡湖。路边个主要建筑有沪宁城铁苏州园区站、轨交星湖街站、园区行政中心。

## 参考资料
船村村（安吉县）

**船村村**，是吳越浙江省湖州市安吉縣山川乡个一隻行政村。

船村村来咚山川乡个南部，全村总面积10.55平方公里，有3隻自然村，7隻村民小组，住户283份，人口1003人。

## 歷史沿革
1949年船村属临安县横畈区；1950年春天公，属凤凰乡；1955年12月份，属孝丰县港口乡，建凤凰高级社；1958年10月份属青山公社，叫凤凰生产队；1961年9月份属山川公社，叫凤凰大队；1968年，改名前村大队；1981年8月恢复歷史名稱船村大队，1984年1月份，叫船村行政村。

## 参考资料
大里村（安吉县）

**大里村**，是吳越浙江省湖州市安吉縣山川乡个一隻行政村。

村東北面有餘杭有後畈村，大里畈村來咚後畈裏向，又比後畈大，介咾叫大里畈。2021年左右面積8平方公里，人口1087個人。

## 歷史沿革
1949年，**大里畈村**属临安县横畈区；1950年春天公，属凤凰乡；1955年12月份，划畀孝丰县港口乡，建**大里高级社**；1958年12月份，属青山公社山川管理区，叫**大里生产队**；1961年9月份，属山川公社，叫**大里大队**；1984年1月份，叫**大里行政村**。

## 參考資料
山川村（安吉县）

**山川村**，是吳越浙江省湖州市安吉縣山川乡个一隻行政村。

2021年左右面積7.38平方公里，人口1452個人。

## 歷史沿革
1961年9月份，归山川公社，叫山川大队搭北弄大队。1984年1月份，叫山川行政村搭北弄行政村。2007年10月份，山川村搭北弄村合并成介歇个山川村。

## 參考資料
大溪村（安吉县）

**大溪村**，是吳越浙江省湖州市安吉縣天荒坪鎮个一隻行政村。

大溪村来咚天荒坪镇个顶南面，搭临安搭界，全村区域面积23.4平方公里，管11隻村民组，9隻自然村，人口2160人。

## 历史沿革
历史丄归浮玉乡；1949年属南屿乡，同一年秋天公撤乡建区，归青山区，叫大溪村；1950年春天公，属大溪乡；1957年建大溪高级社，1958年10月份，属青山公社山河管理区，叫大溪生产队；1961年9月份，属山河公社，叫大溪大队；1984年1月份，叫大溪行政村。

## 参考资料
能取湖

**能取湖**（）勒垃日本北海道网走市，是网走国定公园个一部分，名字从附近个能取岬来个，是日本面积第14大湖泊，是隻潟湖。

“能取”箇隻名字从阿伊努语个“not-or”来个，意思是有海岬个地方。

## 参考文献
苏州大道西

**苏州大道西**（），是苏州工业园区个条东西方向个城市道路，西起东环路西接干将东路，当中畀中央公园断开来，东到星阳街，东面是金鸡湖，对岸是苏州大道东。苏州大道西是中新路、苏华路勒垃2012年12月26号合并成立个。

## 注释


## 参考
昌硕街道

**昌硕街道**是浙江省湖州市安吉县下頭个一隻街道。

昌硕街道来咚安吉县城个中心区域，是全县个政治、经济搭文化中心，区域总面积有102平方公里，辖区常住人口16.6万。

## 历史沿革
2009年初，安吉县委、县政府对县行政体制作出调整，成立昌硕街道办事处。2014年，递铺镇建制撤脱，2月份，昌硕街道正式批复挂牌；2015年8月1号，根据省市对安吉县区划调整批复要求，决定对昌硕街道委托递铺街道管理个双一村、石鹰村、高坞岭村、双溪口村、三友社区、朗里社区箇6隻村（社区）解除托管关系，实行全域属地管理。

## 行政区划
街道下头有30隻村咾社区：

城市社区16隻：绣岭、太和、箭东、清滨、三里亭、凤凰、天目、昌硕、凤亭、新街桥、玉磬、桃园、云鸿、广场、灵芝、铜山桥；

村改居社区10隻：上郎、芝里、递二、余墩、递铺、穆王城、山头、范潭、三友、朗里

行政村4隻：双一、高坞岭、双溪口、石鹰。

## 参考资料
高坞岭村

**高坞岭村**，是吳越浙江省湖州市安吉縣昌硕街道个一隻行政村。

高坞岭村来咚安吉县个东部，到县城16公里，安吉到德清个公路从村裏向穿过。

## 歷史沿革
1949年，归三港乡；同一年秋天公，撤乡建区，归递铺区，叫**高坞岭村**；1950年春天公，属三岭乡；1955年，属双建乡；1956年春天公，建**高升高级社**；1958年10月份，归递铺公社双建管理区，叫**高升生产队**；1961年9月份，归双建公社，叫**高升大队**；1981年3月份，照驻地个名字改名**高坞岭大队**；1981年11月份，双建公社改名凤凰山公社，1984年1月份，凤凰山公社改成乡，原来个大队叫**高坞岭行政村**。2000年，凤凰山乡并递铺镇。2014年，递铺镇撤脱，高坞岭村归昌硕街道，委托递铺街道管理，2015年解除托管关系。

## 参考资料
石鹰村（安吉县）

**石鹰村**，是吳越浙江省湖州市安吉縣昌硕街道个一隻行政村。

石鹰村来咚安吉、德清、余杭三县交界个地方，全村总面积14.6平方公里。

## 歷史沿革
1949年，归三港乡；同一年秋天公撤乡建区，归递铺区，叫石鹰村。1950年春天公，归三岭乡。1955年，来咚三岭乡境内建頭一隻高级社，取名“岭一”，同一年冬天公归双建乡；1958年10月份，归递铺公社双建管理区，叫岭一生产队。1961年9月份，归双建公社，叫岭一大队；1981年3月份，改名石鹰大队，11月份，双建公社改名凤凰山公社（1984年1月份改成乡）；1984年1月份，叫石鹰行政村。2000年，凤凰山乡并递铺镇。2014年，递铺镇撤脱，石鹰村归昌硕街道，委托递铺街道管理，2015年解除托管关系。

## 参考资料
穆王城社区

**穆王城社区**，是吳越浙江省湖州市安吉縣昌硕街道个一隻村改居社区。

穆王城社区来咚安吉县城个西南部，传说南宋个辰光抗金将领岳飞（岳武穆）来咚箇裏驻军过咾，叫箇個名字。社区东靠天荒坪路，南面是穆王西路，西面是灵峰大道，北面是浦源大道，区域面积2平方公里。

## 歷史沿革
1949年，归递铺镇递铺区，叫**红庙村**；1950年春天公归永安乡；1955年冬天公归三合乡；1956年建**永安高级社**，1958年10月份归递铺公社，叫**丰村生产队**，1961年9月份，改叫**丰村大队**。1966年递铺公社改名地铺公社。1981年5月份改名**穆王城大队**，11月份，地铺公社改名丰食溪公社。1983年5月份，公社叫丰食溪乡，大队叫**穆王城行政村**。1995年，丰食溪乡并递铺镇。2014年递铺镇撤脱，穆王城社区归新成立个昌硕街道。

## 参考资料
上海龙华码头

**上海龙华码头**简称**龙华码头**，勒垃中国上海市徐汇区龙腾大道2072号，原本是亚洲顶大个**上海水泥厂码头**，伊辰光建筑面积8458平方米，2025年5月19号重新启用个。同日天，浦江游览新航线游船首航，从龙华码头开到卢浦大桥附近再回转来。龙华码头计划造2隻2000吨级游船泊位，乃朝1隻泊位已经投入运营。

## 参考
山东省齐鲁足球超级联赛

**山东省齐鲁足球超级联赛**，简称**齐鲁超赛**，是中国山东省个地区足球联赛，是山东省足球运动协会主办个山东省最高等级个足球联赛。

## 历史
2015年，**齐鲁业余足球超级联赛**创办。淄博个球队获得前两届赛事冠军（淄博张钢队、淄博星期天队）。

2019年，改名**山东省业余足球超级联赛**，简称**山东业超**，赛事畀山东省足球运动协会同山东鲁能泰山足球俱乐部联合主办，鲁能体育产业公司承办。

2021年，因为新冠疫情原因，山东业超停办。

2023年2月份，2022赛季山东业余足球超级联赛补办，赛事转交畀山东省足球运动协会搭仔山东广播电视台体育节目中心联合主办。

2023赛季，改名**山东省齐鲁足球超级联赛**。

2025赛季，赛事规模扩大，参赛球队增加到18支，山东省除开青岛市个15隻地级市侪派出球队参加比赛。

2026赛季，齐鲁超赛赛制变成城市联赛，参赛球队变成山东省16隻地级市个代表队，青岛市代表队也首次参赛，业余俱乐部球队改去参加山东省业余俱乐部联赛。

## 历届比赛成绩

## 参考
中山街道（上海市）

**中山街道**，是中华人民共和国上海市松江区底下隻街道办，2001年茸北镇撤销仔么设立个。中山街道东面到车新公路接车墩镇、新桥镇两镇接壤；西面到通波塘接岳阳街道、方松街道；南面到沪杭铁路老线路接车墩镇；北面到花辰公路帮洞泾镇连起来。市级松江工业区、国家级上海松江出口加工区侪勒垃中山街道里向。

## 参考

## 外部链接
*
锦绣文化公园

**锦绣文化公园**，也叫**锦绣公园**，勒垃中国上海市浦东新区花木街道高科西路2599号，北面到前程路、南面到高科西路，西面是锦绣路、东面白莲泾防护绿带，总面积约莫43公顷，畀锦瑞路哈开来是东西两大片区。2021年开园个，设计定位是城市森林，里向还有得浦东图书馆、浦东城市规划和公共艺术中心、浦东新区青少年活动中心咾啥个场馆。2024年开始，公园分批次实施景观升级优化改造，2025年春天，锦瑞路西面个西片区完成改造，公园主题变成“锦绣浦东，流光艺彩”。

## 参考

## 外部链接
* 锦绣文化公园
永丰街道（上海市）

**永丰街道**，是中华人民共和国上海市松江区底下隻街道办，是2001年仓桥镇撤销仔么设立个。面积24.53平方公里，2008年辰光户籍人口3.43万人。

## 参考
白莲泾公园

**白莲泾公园**，勒垃中国上海市浦东新区世博大道1750号，白莲泾进黄浦江个口口头，北面是黄浦江、南面雪野路，好分成白莲泾滨江绿地、世博村滨江绿地、白莲泾河道两面绿地搭仔沿江码头四部分，是黄浦江东岸滨江公共空间沿线座公园，2010年世博会前造好开放个。

## 参考

## 外部链接
* 白莲泾公园
倪玲妹

**倪玲妹**（），吴越湖州人，2009年渠当湖州市副市长个辰光跳楼死脱。

## 生平
倪玲妹是湖州东迁人，1959年3月份生个，1977年10月份参加工作，1980年12月份加入中国共产党，2005年勒中央党校函授学院行政管理本科毕业。

倪玲妹开始个辰光是做农业科技工作个乡干部，到浙江农业大学进修过。1983年4月份，24岁个倪玲妹开始当北里乡乡长，到嘚1986年6月份，北里乡并南浔镇嘚，倪玲妹当嘚新个南浔镇个副镇长。1987年3月份，朱倍得接任南浔镇党委书记之后，倪玲妹接任镇长。1990年4月份，倪玲妹提拔成湖州市妇联副主任。后歇来渠先是勒市妇联、市工商局任职，又到菱湖区，当过菱湖区委副书记、常务副区长、菱湖区委书记、区长等职务。

2003年，菱湖区撤脱，当嘚歇市委副秘书长之后，渠当嘚副市长。

2009年5月2号半夜12点53分，倪玲妹从湖州星海名城小区29楼个屋裏跳楼死脱。5号，湖州市公安局公布调查结果，讲倪玲妹是因为屋裏向个矛盾，搭老公吵相骂之后自家爬卫生间个窗台从楼丄落脱来死脱个。

## 参考资料
溪龙村（安吉县）

**溪龙村**，是吳越浙江省湖州市安吉縣溪龙乡个一隻行政村。

溪龙村来咚安吉县个东北部，是溪龙乡的政治、经济、文化中心，S11省道（鹿唐线）从村裏向穿过，境内有上马坎旧石器遗址、横山寺、凉亭岗等好幾处历史文物古迹。溪龙村是2007年11月份横山村搭溪龙村并成个，村域面积8.4平方公里，全村耕地面积4153亩，山林面积4062亩，下头管13隻自然村，21隻村民小组。根据2023年个《浙江省标准地名录》，溪龙村面积8.4平方公里，人口2797人。

清乾隆刘蓟植《安吉州志》裏向有“四庄，**溪衖村**”个记载。

## 参考资料
友城公园

**友城公园**，也叫**前滩友城公园**，理论中国上海市浦东新区前滩大道前耀路，北面到川杨河，南面到小黄浦江，东面是前滩大道前耀路，西面是黄浦江，贴牢黄浦江岸线长度约莫600m，是前滩地块约一半个滨江岸线。公园总占地面积102558平方米，2014年2月份造个，2016年4月份造好个。2022年，前滩友城公园进行景观再提升改造，布置文化景观节点，打造“滨江文脉园”。

## 参考

## 外部链接
* 友城公园
幸福清真寺（池州市）

**幸福清真寺**，也叫**幸福村清真寺**，是安徽省池州市东至县个一隻清真寺。

## 历史
幸福村勒垃长江丄个复生洲（难朝搭岸丄连牢拉哉）。1934年，早期移民从安庆、怀宁保婴、官洲咾啥个场化来，以马、赵、黄姓回民为主。1944年，复生洲有15户、60多人；1951年土改个辰光有32户、100多人；1983年有149户、908人，裏向回民58户、360人。 

1954年，幸福村个穆斯林凑钞票造清真寺。1964年，清真寺火着烧脱以后，又造仔隻300多平方米个清真寺过。 文化大革命个辰光清真寺畀地方占用，1984年还畀教民管理。1993年圩堤退建以后，清真寺勒垃圩外头，每年有幾個月个辰光泡勒江水裏向，無得辦法开展活动咾，揀地方重新造過。

### 历任阿訇
马自正（1954年到1964年），王自力（1964年到2007年） 

## 參考資料
江心清真寺

**江心清真寺**，也叫**江心村清真寺**，是安徽省池州市东至县个一隻清真寺。

## 历史
江心洲早期个移民是清末光绪年来个，主要是西北陕西商州搭安徽怀宁、安庆咾啥个场化个马、丁、梁三姓回民。1998年，长江发大水，全村380份人家全搬到长江南岸个黄石矶，造仔移民新村。1961年全洲有270户、1200来個人，1983年有350户，1700個人。

中华人民共和国成立之前，江心洲穆斯林有礼拜寺，到重大宗教节日个辰光，就渡江到安庆清真寺。中华人民共和国成立之后，江心村清真寺好几趟畀水冲脱又造过，2002年修复靠百平方米、砖木结构沿江民居式个清真寺，同年又勒移民新村新造仔阿拉伯建筑风格、砖混结构、面积220平方米个清真寺。

### 历任阿訇
马兆连（1944年到1946年），余永年（1946年到1959年），姚克道（1960年到1962年），马吉树（1963年到1998年），马自算（1985年以后）

## 参考资料
梅陇生态公园

**梅陇生态公园**，勒垃上海环城绿带闵行区梅陇段，S20外环高速南面，西面是莘庄梅园，东面到虹梅南路对过是春申公园，是老底子环城绿带里向个听翠园、得翠园、叠翠园、闻翠园、普乐园咾啥个园中园提升改造得来个，总占地面积约莫59.7公顷，2023年5月份开始对外开放个。公园里向主要种个是梅花咯绣球。

## 参考

## 外部链接
* 梅陇生态公园
酷安

**酷安**是中国隻提供Android应用下载、分享个社区网站，2010年成立个，是隻有得多化Android应用独立开发者、极客用户个Android爱好者社区，底下有“酷市场”咾啥个应用。目前，酷安官方客户端有Android版（好分成完整版搭仔社区版）、iOS版、微信小程序版咾HarmonyOS NEXT版。

2010年4月份，胡松华搭伊个技术合作人创立酷安网，口号是“发现应用的乐趣”，提供Android应用下载安装包。两家头一人负责技术，一人负责运营。2018年，酷安拿产品口号改成“发现科技新生活”。2021年1月份，酷安AppV11版本正式发布，产品开屏口号又改成“玩数码，上酷安”咾“发现科技新生活”，後头句言话摆勒阿末底下，字号也缩脱，网页端个口号变成功“玩数码，上酷安，真实有趣的数码社区”。

## 参考资料

## 外部链接
*酷安生存指南（酷友整理版），新浪微博-酷安网
蔡近翰

**蔡近翰**（），中國音樂製作人、米哈游个音乐总监，浙江传媒学院毕业垃个。

## 参考

## 外部链接
*
光明地产

**光明房地产集团股份有限公司**（）是光明食品集团控股个爿房地产公司，主要做房地产、物流个，底下有得110多家子公司。

## 历史
2015年7月份，海博股份搭光明食品集团底下个农房集团、农房置业进行重组，海博股份改名光明地产。

## 参考

## 外部链接
*
桥东清真寺（池州市）

**桥东清真寺**，也叫**七里湖乡清真寺**，是安徽省池州市东至县个一隻清真寺。

## 历史
桥东回民村是1983年年底、1984年年初移民组建个，移民大部分是江心、幸福两隻村个。1998年，桥东村有176户、627人，裏向回民111户、341人。2004年8月份，桥东村搭隔壁个老闸村（回民人数比较多）合并，保留民族村建制搭称谓，合并以后个桥东村管13隻村民组、1869人，裏向回民占48%。

桥东清真寺是1984年造个，建筑面积70平方米，砖木结构。2003年扩建，后首来建筑面积140平方米。

### 历任阿訇
王自力（1984年到1986年），檀金华（1986年之后）

## 参考资料
当涂县清真寺

**当涂县清真寺**，是安徽省马鞍山市当涂县个一隻清真寺。

## 历史
清朝光绪年间，伊斯兰教传到当涂，造仔扑草房清真寺。民国初年，隻清真寺坍脱哉。回民凑钞票勒垃城关东大街造过7间瓦房，裏向有做礼拜个大殿，阿訇掌教。1986年，省、市、县支持，回民赞助，勒垃原来个场化翻修6间清真寺楼房。造好个辰光，马鞍山市清真寺还送仔一塊“敬畏常存”个门额。1988年又搬到马军寨个东面，新造6间教堂。

### 历任阿訇
民国15年（1926年）开始，先後有刘凤云、马兆发、马良义、郭修德、马成宪当过阿訇。

## 参考资料
灵峰村（安吉县）

**灵峰村**，是浙江省湖州市安吉县灵峰街道下頭个一隻行政村。

灵峰村东面到浒溪河，南面到天荒坪，西面靠灵峰山，北面搭11省道连牢，是安吉国家级灵峰旅游度假区个核心区块。县城东西主干道（胜利西路、云鸿西路、梅灵路），南北主干道（浮玉路、清远路）全从村裏向穿過。灵峰村是**下扇**、**水口**两隻村拉2002年5月份合併成个，面积8平方公里，有耕地2950亩，山林7597亩。全村有22個村民小组，总人口1200户4044人。

## 參考資料
2026年冬季奥林匹克运动会

**第25届冬季奥林匹克运动会**（，，），一般性也叫**米兰-科尔蒂纳冬奥会**，是当地辰光2月6号到2月22号个辰光理论意大利米兰、科尔蒂纳丹佩佐举办个冬奥会。

2019年6月24号，米蘭-科尔蒂纳丹佩佐理论第134屆国际奥林匹克委员会会议高头选成是2026年第二十五届冬奥会个主办城市。箇趟是意大利第四埭举办奥运会，是米蘭头一趟举办奥运会，科尔蒂纳丹佩佐时隔70年再举办冬奥会。

米蘭-科尔蒂纳丹佩佐冬奥会是头一届两座城市一道命名个冬季奥运会。

## 参考

## 外部链接
* 官方网站 
* 
* 
* 
* 
*
舟山大陆引水工程

**舟山大陆引水工程**是浙江省为咾解决舟山群岛淡水问题做个工程，是浙东引水工程个一部分，到2026年分成3期。一期工程1999年8月份开工造个，从宁波姚江引水，横穿杭州湾、灰鳖洋到岑港，设计引水流量每秒1立方米，年平均引水量2160万立方米，2003年8月份正式投用；二期工程2009年9月份开工个，2016年9月份开始用个，年平均引水量6600万立方米，是一期工程个3倍，勒垃马目凿出隻黄金湾水库进行调蓄，保障舟山本岛个用水需求；三期工程畀金塘岛等周边个岛带来年均1127万吨个水，解决舟山本岛附近几隻大个岛丄个用水问题。另外，嵊泗县就近从上海拉水过去。箇项工程是中国顶长、顶大个跨海运水工程，舟山老底子只好从上海、宁波开船运水个日脚结束哉。

## 背景
舟山勒垃海丄，是浙江淡水资源顶缺个地方，人均淡水资源拥有量只有得671立方米，只有全省人均个三分之一、全国人均个四分之一，接近国际丄向划个严重缺水警戒线。1950年开始，舟山平均每1.2年就会得碰着趟干旱。1996年舟山干得唻弗得了，全市3000多座水库、山塘侪干脱，河浜也裂开来，只好一直租船从宁波、上海运水到舟山，限时限量供水。

## 工程
### 一期工程
1999年8月份，舟山大陆引水一期工程开工，从宁波姚江出发，从镇海岚山水库东南大堤外头开始下穿杭州湾、灰鳖洋到岑港马目个岑港水库，输水管长67公里（也有话长76公里个），管径1米，跨海段长36.471公里，设计引水流量每秒1立方米，年平均引水量2160万立方米，2003年1月26号通水，同年8月份舟山碰巧碰着50年一遇个旱灾，正式投用。

### 二期工程
二期工程2008年立项，2009年9月份开工，从宁波姚江出发，到舟山新造个黄金湾水库。二期工程输水线路全长53.97公里，管径1.2米，设计引水流量每秒2.8立方米，年平均引水量7301万立方米,是中国海底输水钢管管径顶大个工程。2016年9月份，二期工程开始用。二期工程扩大引水规模，保证舟山个淡水供应弗断。

### 三期工程
三期工程好分成“一库八线”，“一库”指个是大沙调蓄水库，“八线”指个是宁波到舟山本岛引水三期工程、输配水工程、金塘岛引水工程、岱山引水二期工程、衢山岛引水工程、秀山岛引水工程、六横岛引水工程、普陀山引水工程。2016年9月份，三期工程获批，2017年开始分批次开工。管道工程全长179.9千米，当中陆上段81.9千米，跨海段96.6千米，隧洞长1.4千米。三期工程目的是解决舟山本岛附近几隻大个岛丄向个用水问题。

### 嵊泗县大陆（小洋山）引水工程
毕竟嵊泗县离舟山本岛远开八隻脚，离上海反而更加近，故咾嵊泗县单独让上海供水。箇隻工程从上海市小洋山出发，过海到嵊泗县泗礁岛个嵊泗县菜园镇马关水厂，管线长约莫36.43公里，包括跨海段31公里，项目设计引水规模近期每日天供水1万吨，远期提升到3万吨。2021年9月25号开工，2023年12月底完工，2024年正式投用，实现舟山群岛“海岛县大陆引水全覆盖”。

## 参考
360百科

**360百科**，老底子改名叫**好搜百科**过垃个，是隻中文网络百科全书网站，是360搜索自家搞起来个隻百科，2013年1月5号上线测试版个。2014年4月14号，360百科正式上线，新注册用户只好创建“推荐创建词条”，到四级纔好自由创建词条。

## 参考资料

## 外部链接
* 360百科
网络天书

**网络天书**，是基于Wiki技术个网站，2003年8月1号叶群峰用“百科全书”个名字建立个，2004年8月份改版成“网络天书”，是中国大陆顶早个Wiki网站。2005年推出中文维基链搭仔子站“天书通讯”。箇隻网站弗是严格意义丄个开放式网络百科，内容创作啥类型侪有个，必过呒没啥明确个定位目标。

2013年9月份，网络天书已经呒办法正常访问哉，只挺隻LOGO搭仔EMAIL地址。

## 参考资料

* 网络天书：寻求合理乐观的商业价值（新浪） 

## 外部連結
*网络天书
权龙骏

**权龙骏**（，），咸镜北道人，朝鲜足球教练，头一個勒垃中国职业足球联赛做生活个朝鲜主教练，先后做过四·二五体育助教、主教练，领仔球队踢过亚足联杯。2019年10月份到2021年6月份是丹东腾跃主教练，2020年领仔球队冲乙成功，升到中乙联赛里向。

## 参考

## 外部链接
* Transfermarkt：权龙骏
南京青奥体育公园

**南京青奥体育公园**是勒垃中华人民共和国江苏省南京市江北新区个体育设施，是南京唯一个市级体育中心，东面到康华路、南面到滨江大道、西面到城南河路、北面到横江大道。箇公园畀城南河哈成南北两隻地块。北地块是体育场馆，南地块是青奥赛场综合体、健身休闲综合体，当中是桥。公园总用地面积约莫101公顷，当中体育建设用地约莫56.4公頃，是为咾举办2014年南京青奥会造箇个场地，2011年12月27号开工个，青奥会结束仔么2015年对外开放。2019年2月份，主体育馆获得2018-2019年度第一批中国建设工程鲁班奖。

## 场馆概述
### 体育馆
南京青奥体育公园体育馆总建筑面积约莫12.8万平方米，当中地上8.8万平方米，地下4万平方米，建筑最大直径166m，顶高43m，有观众坐席20000隻，当中活动座位3708隻，贵宾包厢38隻，1433隻VIP包厢坐席，无障碍座位44隻。整座馆外头个墙有11000多块玻璃，整体造型是弧形、类椭圆锥形。

2024年，洋河股份冠名箇家体育馆，场馆正式改名**南京青奥体育公园梦之蓝体育馆**。

### 训练馆
南京青奥体育公园训练馆总面积约莫3063平方米，2层楼个，钢梁底下净高12.35米，整体扇形设计个，有得3000隻位子。

### 体育场
南京青奥体育公园体育场总建筑面积约莫3.3万平方米，比赛场地面积20667.87平方米，室外看台总高度35.3m，有观众坐席18022隻，当中标准看台座位17441隻，VVIP坐席12隻，VIP（含主席台、包厢）座位529隻，无障碍看台座位40隻。箇隻体育场勒垃当中个足球场地里向套设橄榄球场地。

### 训练场
南京青奥体育公园训练场总面积约莫8000平方米，是田径类比赛训练营、青少年足球、橄榄球、跆拳道、搏击个场地。

## 参考资料

## 外部链接
* 
*
孝豐縣

**孝豐縣**，是老底子吳越个一隻縣，介歇屬於浙江省湖州市安吉縣，老縣城來咚介歇个孝豐鎮。

## 历史
明朝成化廿三年（1487年），湖州府知府王珣奏请分安吉县南境九乡（孝丰、天目、鱼池、灵弈、广苕、浮玉、移风、太平、金石）五十四里，设立新县。同一年冬天公，孝宗继位，同意勒渠个奏请，赐名“孝丰”。弘治元年（1488年）正式立县。

正德元年（公元1506年）安吉县升安吉州，领孝丰县。清朝顺治元年（公元1644年）安吉州弗领孝丰县，孝丰县仍旧属湖州府。

民国元年（公元1912年）废脱湖州府，设道之后孝丰县属钱塘道。1927年废脱道制，实行省县两级制，孝丰县属浙江省。抗日战争个辰光，孝丰县属浙江省浙西第二行政专员公暑。

1949年5月份，共产党占脱孝丰县，属临安专区。1953年临安专区撤脱，改属嘉兴专区。1958年11月份，孝丰县撤脱，并到安吉县，属嘉兴专区。

## 參考資料
苏通GIL综合管廊特高压交流输电工程

**苏通GIL综合管廊特高压交流输电工程**是淮南—南京—上海1000千伏特高压交流输电工程个一部分，是中国国家电网牵头造个，南京南瑞继保电气有限公司、西安交通大学咾啥个也参与个。隧道工程从北岸南通埭个引接站出发，到南岸苏州个引接站结束，长5468.5米，盾构直径12.07米。箇项工程2014年7月份开工个，2019年9月26号投入运行个，是中国头一条特高压GIL综合管廊工程，也是世界上电压等级顶高、输送容量顶大、技术水平顶高个超长距离GIL隧道工程。

## 也好看看
* 中国特高压输电

## 参考资料
富锦路

**富锦路**是中华人民共和国上海市宝山区一条东西走向个路，西到沪太公路，东面连勒郊环隧道。富锦路大部分路段侪贴勒丄。箇条路1980年修个，一开始叫东延路，主要是月浦到吴淞段，1981年用黑龙江省富锦市个名字叫伊富锦路，後首来一路望西延伸搭仔整条路改造。

## 参考
江南造船博物馆

**江南造船博物馆**勒垃上海市黄浦区鲁班路600号，是造船行业隻博物馆，展出造船业个发展史，有得中国近现代造船业个全部技术、产品类型，是全国爱国主义教育示范基地，上海市爱国主义教育基地，上海市专题性科普场馆，2006年5月9号揭牌个。

江南造船博物馆分上下两层，有得历史馆、民船馆、军船馆、重工馆、江南长兴馆五隻展区，展出图片、物事咾啥个，特色是型砂盘、船模、潜艇指挥舱实景操作模型、万吨水压机电动模型、电脑虚拟造船流程、火车渡轮咾啥个模型。

## 也好看看
* 江南造船
* 江南造船展示馆

## 参考
江南造船展示馆

**江南造船展示馆**勒垃上海市崇明区长兴岛长兴江南大道988号，江南造船厂区里向，2010年造个，2020年扩建个。箇隻展示馆个展示面积有得4000平方米，有得上下两层，展示江南造船厂弗同辰光生产个代表性产品，还展示江南造船个数字化智能制造生产线咾啥个。

## 参见
* 江南造船
* 江南造船博物馆

## 参考
中国社会出版社

**中国社会出版社**是中华人民共和国爿出版机构，是民政部个直属单位，1989年勒垃北京成立个，2009年畀新闻出版总署评是“国家一级出版社”“全国百佳图书出版单位”，主要出版社会建设领域个书。

## 参考
共青团路站

**共青团路站**勒垃中华人民共和国江苏省南京市雨花台区雨花街道雨花南路搭共青团路花神大道路口，是南京地铁10号线个地铁站，2025年12月19号开通个。

## 参考资料
大校场站

**大校场站**（5号线工程名**大校场北站**，10号线工程名**机场路站**）勒垃中华人民共和国江苏省南京市秦淮区南部新城国际路校场大道路口东面，老底子大校场机场主跑道北面个绿化带地底下头，是南京地铁5号线、10号线个地铁换乘站。5号线部分勒垃2025年8月6号开个，10号线部分勒垃同年12月19号开个。

## 参考资料
承天大道站

**承天大道站**勒垃中华人民共和国江苏省南京市秦淮区红花街道丁墙路承天大道路口，是南京地铁10号线个地下岛式车站，2025年12月19号开通个。

承天大道站用水波纹曲线打造梦幻星河，天花板丄一层层个金属网装置装饰水波纹。

南京地铁10号线承天大道站站厅20251219 02.jpg|站厅
南京地铁10号线承天大道站站厅20251219 07.jpg|以故宫南迁为主题的艺术墙
南京地铁10号线承天大道站站台20251219 01.jpg|站台


## 参考资料
高桥门站

**高桥门站**勒垃中华人民共和国江苏省南京市秦淮区红花街道顺天大道梅家廊路路口，是南京地铁10号线个地下岛式车站，2025年12月19号开通个。

## 参考资料
杨庄站（南京市）

**杨庄站**勒垃中华人民共和国江苏省南京市秦淮区光华路街道石杨路双麒路路口西面，是南京地铁10号线个地下岛式车站，2025年12月19号开通个。

## 参考资料
石杨路站

**石杨路站**，工程名**王武庄站**，勒垃中华人民共和国江苏省南京市江宁区麒麟街道石杨路同运粮河东路、兴发路路口西北角，是南京地铁10号线个地下三层岛式车站，2025年12月19号开通个，附近有麒麟有轨电车终点站石杨路站。

石杨路站原本是10号线二期工程个终点站，後首来正式建设方案里向让10号线望东延伸到东麒路站，箇站弗再是终点站哉。

## 参考资料
东麒路站

**东麒路站**，工程名**石杨东路站**，勒垃中华人民共和国江苏省南京市江宁区麒麟街道东麒路东面空地里向，是南京地铁10号线个地下岛式车站，2025年12月19号开通个。规划里向，东麒路站会得是10号线搭仔规划12号线个换乘站。

## 参考资料
上海交通大学医学院

**上海交通大学医学院**，老底子是**上海第二医科大学**，是中国顶出名、顶好个国立医科院校之一，也是中国一所历史悠久个医科院校，前身是圣约翰大学医学院（1896-1952）、震旦大学医学院（1911-1952）、同德医学院（1918-1952），1952年全国高等学校院系调整个辰光合并成上海第二医学院。1985年，改名上海第二医科大学。2005年7月份畀上海交通大学收脱改名上海交通大学医学院。

上海交通大学医学院浦西校区，也叫上海交通大学卢湾校区，是震旦大学个老校园，1908年造个。校园是红颜色法式建筑，恢宏别致。校园里向个建筑是第二批上海市优秀近代建筑。

上海交通大学医学院浦东校区勒垃浦东新区周浦镇天雄路紫萍路，2020年11月29号开工个，2025年9月份开放个。

## 参考文献

## 外部链接
* 上海交通大学医学院
李国豪（学者）

**李国豪**（），男，广东梅县人，中国土木工程学家、桥梁结构力学专家、工程教育家，上海同济大学原校长、名誉校长，中国土木工程学会名誉理事长，中国工程学会联合会名誉主席。

## 生平
李国豪1936年从同济大学毕业，1940年搭仔1942年伊勒垃德国达姆施塔特工业大学先后读出来工学博士搭仔特许任教资格。1955年当选中国科学院院士、1994年当选中国工程院院士。1983年，当选上海市第六届政协主席。

1979年12月6号，李国豪同复旦大学校长苏步青、华东师范大学（伊辰光个上海师范大学）校长刘佛年、上海交通大学党委书记邓旭初联名勒垃《人民日报》丄发表题目是《给高等学校一点自主权》个文章，呼吁政府畀眼自主权畀高校，是中国高等教育体制改革个开头。

## 参考
同济大学航空航天与力学学院

**同济大学航空航天与力学学院**是中国上海市同济大学个一隻理学部学院，原本是理学部底下个力学专业，後首来拿上海航空工业学校合并脱成立个。

## 历史
*1958年，力学专业成立，是数理力学系底下个专业。
*1985年，力学专业搭仔数学专业分别独立出来建系，成立应用力学系。
*1986年，改名工程力学系。
*1996年，改名工程力学与技术系。
*2003年11月份，原上海航空工业学校划畀同济大学，勒垃伊基础丄向2004年成立个航空航天与力学学院。

## 现状
到2025年6月份，学院有2隻博士后科研流动站，2隻一级学科博士点，2隻一级学科硕士点，1隻国家级重点学科，1隻上海市Ⅳ类高峰学科，1隻上海市重点学科，1隻上海高校一流学科（B类）建设计划。学院还有3隻省部级科研平台，外加“中国商飞-同济大飞机研究院”“中国商飞-同济大学大飞机内饰联合创新中心”“中国航发商发-同济大学航空发动机适航技术联合创新中心”咾啥个一批校企合作科研平台。

## 校友
* 李国豪
* 万钢

## 参考文献

## 外部链接
*
同济大学测绘与地理信息学院

**同济大学测绘与地理信息学院**前身是1932年成立个原国立同济大学个测量系，1950年代中国大陆高校重组里向参与组建武汉测量制图学院（乃朝武汉大学测绘学院个一部分），同济大学么勒垃2012年重新组建成立测绘学院。

## 历史
*1932年，同济大学测量系成立。
* 1955年5月19号-6月10号，国务院副总理陈毅主持召开全国文化教育工作会议，制定《高等教育部筹建武汉测量制图学院方案（草案）》，同济大学、天津大学、南京工学院、华南工学院、青岛工学院五所学堂个测绘专业集中到武汉创办中国第一所民用测绘高等学校。
*1958年，同济大学恢复测量专业本科招生。
*1981年，测量系重新成立。
*1996年，改名测量与国土信息工程系。
*1998年，并到土木工程学院里向。
*2012年9月份，学院独立出来成立测绘与地理信息学院。

## 校友
* 夏坚白
* 纪增觉
* 周忠谟
* 宁津生，中国工程院院士

## 也好看看
* 武汉大学测绘学院

## 参考文献

## 外部链接
*
宁津生

**宁津生**（），祖籍安徽桐城，生勒天津，中国大地测量学家，同济大学毕业个，武汉大学教授，老底子武汉测绘科技大学校长，因为勒垃大地测量领域贡献大，大家叫伊“大地之星”。1995年当选做中国工程院院士。

## 参考
上海市科技体育运动管理中心

**上海市科技体育运动管理中心**，老底子叫**上海市军事体育俱乐部**，勒垃上海市虹口区新同心路，占地8.2万平方米，主要负责管理本市科技体育运动项目个业务，做相关运动项目发展规划，负责相关运动项目赛事个组织策划、科普教育咾啥个生活。

## 历史
1956年5月份，上海市摩托运动俱乐部成立，占地7.92公顷。文化大革命里向地被占脱，1975年恢复成训练场。

1980年9月份，伊辰光个上海市航空模型运动学校、航海模型运动学校、摩托车运动学校、无线电运动学校合并建立上海市军事体育俱乐部，是全中国头一隻军事体育运动项目综合性训练基地。

2019年，事业单位上海市航空运动学校整建制畀上海市军事体育俱乐部吃脱，上海市军事体育俱乐部也跟咾改名**上海市科技体育运动管理中心**。

## 参考
金桥基地

**金桥基地**，也叫**上海国际队足球训练基地**，勒垃中华人民共和国上海市浦东新区金桥镇唐陆路888号，是隻足球训练基地，占地104亩，有4片天然草坪球场，2块人工草坪球场，1片室内足球场，总投入1.2亿元人民币。基地面积6万多平方米（近93亩），2002年12月23号成立个，中远置业出钞票5000万拿伊产权买下来花仔5000万改造个，是上海中远汇丽足球俱乐部国际队办公、球员训练个地方。三年以后，中远置业畀跨国公司印尼三林集团收购。2006年1月3号，球队搬离金桥基地。2006年1月21号，三林集团正式接管基地。

## 参考文献
上海市航空运动学校

**上海市航空运动学校**，老底子叫**上海市航空俱乐部**，是跳伞、滑翔运动训练机构，上海市飞机跳伞队训练基地。1958年，**上海市航空俱乐部**勒垃宝山丁家桥机场成立，开仔业余滑翔训练班。1962年，市飞机跳伞队合并到市航空俱乐部里向。文化大革命开始么就停业哉，1975年开始逐步恢复工作，拿名字改脱。1979年，为咾造宝山钢铁总厂，搬去龙华机场，滑翔训练借用浙江长兴机场。1980年，滑翔学校撤销。1982年，造仔1825×81（米）个跑道、1000×400（米）个滑翔机降落草坪等设施。1985年以后，举办全国跳伞锦标赛、全国飞机跳伞分区锦标赛咾啥个比赛。1992年，学校占地39600平方米（合59.4亩），里向操场占地12000平方米，有1幢教学楼，2座机库，用个器材多数是五六十年代国家体委调拨个军用设备。1993年，飞机跳伞市队解散。2019年，上海市航空运动学校整建制合并进上海市军事体育俱乐部里向。

## 参考
上海金桥国际商业广场

**金桥国际商业广场**簡稱**金橋國際**，是中國上海市浦東新區金橋鎮金桥路张杨路路口座購物中心，是崇邦集团勒垃上海造个第二家購物中心（头一家是大宁国际商业广场）。金桥国际商业广场區域里向有11栋楼，總建築面積约莫16．4万平方米，最高10層楼，另外10栋樓高2到4层楼，通過连廊连起来。

## 历史
上海金桥国际商业广场2004年立項个。2006年6月份，摩根士丹利基金拿块地买下来。2007年，崇邦集团開發箇購物中心。2009年9月，金桥国际商业广场竣工。2016年1月份，盒馬首店就勒垃金桥国际商业广场開業个。

## 參考資料
大宁国际商业广场

**大宁国际商业广场**簡稱**大寧國際**或者**大寧廣場**，是中華人民共和國上海市靜安區座購物中心，勒垃共和新路大宁路附近。

## 历史
大宁国际商业广场2004年10月份開工造个，2005年9月19号試營業个，2006年10月22号正式啟用个。廣場佔地5.5萬平方米，建築25萬平方米，里向地上20萬平方米，地下5萬平方米。廣場里向有15栋建築，划分称11隻大小廣場，2条步道。大宁国际商业广场是美國RTKL、上海建築設計研究有限公司設計，上海福樂思特地產發展有限公司開發，崇邦集團投資个。

## 參考資料

## 外部链接
*
港

**港**好指：

* 吴语里向河流个通称
* 港湾，好停船个海湾
* 港口，好停船个口岸
邱陵

**邱陵**（），字**景尼**，後歇來用**丘景尼**个名字，浙江孝丰（介歇属湖州市安吉县）人，民国初年留日学生子，来咚北京大学当过哲學教授。

## 生平
邱陵，原名**培锦**，字景尼，是孝丰县东坞郭家坞（介歇属安吉县上墅乡龙王村）人。东坞邱氏祖丄是福建人。

1917年，渠考取官费留学日本，来咚东京大学暨高等师范、法政学校读过书。渠搭自家个名字改成**丘景尼**。1924年，渠回到国内，来咚北京大学哲学系当过教授。1935年，渠生毛病过辈。照1994年版个《安吉县志》记载，渠个坟来咚杭州九里松。

## 参考资料
丁乃扬

**丁乃揚**（），字**少蘭**，斋号**月湖精舍**，吴越湖州归安（介歇属于浙江省湖州市）人，清末民初政治人物。

## 生平
丁乃扬是浙江省歸安縣（介歇屬於浙江省湖州市）人，是附貢出身。丁乃扬拉爷丁葆元（1843年－1914年）当过淮扬道、徐州兵备道咾刮職務。

渠勒清末辰光当过江西盐法道、顺天府府尹、京兆尹、广东布政使咾刮职务。1912年，当湖州旅京同乡会会长，后歇来当袁世凯总统府顾问。1916年11月份，当两广盐运使。1918年11月19号，当河北长芦盐运使，兼缉私营督查长。1922年3月份，改当江苏两淮盐运使。1925年，当上海永亨银行监察人。南京国民政府成立之后，勒1927年7月份再当财政部两淮盐运使，同一年11月份去职。

丁乃扬勒南京、扬州搭湖州全有房产，全叫“丁家花园”。南京个丁家花园是渠当两淮盐运使个辰光造个，后歇来国民政府财政部设勒许丄，介歇是中山东路128号。湖州丁家花园有拉湖州城裏宋家巷，1937年之後畀日本人佔作司令部。

## 参考资料
上海宝山体育中心

**上海宝山体育中心**，也叫**宝山体育中心**，是中華人民共和國上海市宝山区永清路隻公共体育馆，占地70499平方米，总建筑面积81562平方米。上海宝山体育中心里向有篮球馆、健身馆、游泳馆、羽毛球馆、乒乓球馆、网球馆、图书馆、电影院、广场（400米跑道、1000米健身步道、8个篮球场、2片5人制足球场）。上海宝山体育中心也是上海女篮个主场。

## 历史
宝山体育中心前身是1990年代造好个**上海寶山體育館**（**寶山體育館**）。2009年7月份，宝山体育中心改造项目开工。2011年年底重新开始运营。2023年，宝山体育中心室外运动场進行过更新改造。

## 参考文献
永清路

**永清路**是中華人民共和國上海市宝山区一條南北走向个路，南面从淞宝路出发，北面到宝杨路接友谊支路，1948年修垃个。路边是小区。

## 参考
丁三在

**丁三在**（），一名**三厄**，字**善之**，号**不识**，浙江钱塘县（难朝属于浙江省杭州市）人，后首来蹲勒上海。渠是杭州著名藏书楼“八千卷楼”主人丁申个孙子，是西泠印社个早期社员，南社社员。

渠受着家风薰陶，精通版本目录个学问。1907年丁氏“八千卷楼”善本转归新创立个江南图书馆（难朝个南京图书馆），渠受着缪荃孙个力荐咾，当仔管理图书个职务，到1911年离职。1910年，承担头一通南洋劝业会浙江出版品协会事务。渠独资创立仔杭州图书局，后首来搭渠拉阿哥丁仁参考北宋古刻善本，1915年勒垃上海研创欧体聚珍仿宋活字，辑刊多種书籍，字体端雅，刊印精良，受着出版界宝重。渠会得写诗词，著作有《丁子居剩草》《西湖散记》。

## 参考资料
北京橙丰足球俱乐部

**北京橙丰足球俱乐部**，是一家已经解散个中国职业足球俱乐部，1995年2月3号勒垃上海浦东成立，先后搬到过西安、贵阳、北京，有过交关名字，比方讲**上海浦东足球俱乐部**、**上海中远汇丽足球俱乐部**、**上海中远三林足球俱乐部**、**上海永大足球俱乐部**、**上海国际足球俱乐部**、**西安浐灞国际足球俱乐部**、**陕西宝荣浐灞足球俱乐部**、**贵州人和足球俱乐部**、**北京人和足球俱乐部**，2021年3月29号解散前，主场勒垃中华人民共和国首都北京丰台区个丰台体育中心体育场。球队2013年获得过中国足协杯冠军。2021年3月29号，北京橙丰呒没能提交准入材料，退出中国足球联赛。

## 参考
丁士源

**丁士源**（），字**问槎**（一作**文槎**），号**蔼翁**，笔名**萝蕙草堂主人**，浙江吳興烏鎮（介歇屬於嘉興桐鄉市）人，清朝、民国、满洲国军事搭政治人物。

## 生平

### 清朝辰光
丁士源是浙江省归安县（民国辰光搭乌程县合并成吴兴县）乌镇（介歇属于嘉兴桐乡市）西栅人。渠先後勒上海圣约翰书院搭北洋水师学堂讀書。1900年八国联军攻占北京之後，渠勒北京做卫生防疫咾啥个生活。1902年，肃亲王善耆帮助渠到英国学法律。

1904年回国之后，渠当仔北京崇文门关税总稽查、清新军练兵处法律监督。1907年，选送军校生到法国留学，参加荷兰海牙国际会议，代表清政府签订仔有关条约。后首来授陆军部军法司司长、高等巡警学堂总办咾啥个职务。1911年武昌起义爆发个辰光，丁士源是陆军大臣副官长兼总执法官。1942年，满铁大连图书馆出版丁士源写个辛亥革命随军笔记《梅楞章京笔记》，是研究辛亥革命重要个资料。

### 民国辰光
1912年民国成立之后，渠当仔北洋政府段祺瑞陆军大臣行营处副官长兼任第一军法处处长。1913年，当仔陆军部参议，11月29号授陆军少将衔。1914年，当仔江汉关总署督察兼外交部湖北省外交事务特派员，启用外甥王会先当公署一等科员。1916年，授陆军少将加中将衔，国防委员会委员，12月5号授予三等文虎章。1917年六月份，当仔京绥铁路局总长。1918年，当仔京汉铁路局总长，参战委员会参议，8月30号授予二等大绶宝光嘉禾章。1919年3月份，当仔交通部筹办航空事宜处处长兼航空总署主管，总统府侍从武官，10月10号授陆军中将军衔。年底，京汉搭京绥铁路合并，当仔总长。1920年，因为自说自话从京绥铁路局提取1000万银圆樁事體败露哉咾，畀直系免职脱。

1922年11月份復出，畀奉系北京政府任用，当仔财政整理委员会副委员长、国内公债局总理，搭安国军总司令张作霖手底下个空军司令。1923年，勒垃天津一爿日本人背景个日报报馆当编辑。1924年勒天津当日本人主办个《日日新闻》个主笔。1929年当仔中华汇业银行经理。

### 满洲国
1933年之后，丁士源当过满洲国驻日本公使、满洲国驻国联代表、满洲中央银行监事。1945年8月7号，也就是苏联对日本宣战个前一日天，丁士源生毛病过辈，终年68岁。

## 著作

* 《梅楞章京笔记》（1942年出版）
* 《世界海军现状》
* 《蒙新青藏经济上之开发最初步计划》

## 參考資料
徐康良

**徐康良**（），浙江孝丰（介歇归湖州市安吉县）人，中华民国军事人物。

## 生平
徐康良是浙江省孝丰县迂迢村（介歇归安吉县天子湖镇）人。1925年夏天公，渠从浙江省立第一师范学校毕业。

后歇来考进军事交通技术学校。1928年秋天公并到中央陆军军官学校第六期肄业，后歇来考进中央航空学校第一期飞行科。

1930年底，分发到空军部队服役。1933年当上航空第一队飞行员，年底当上分队长。1935年，当上第十一队副队长。同年9月7号畀授予空军中尉军衔。1936年，当上第二队队长。同年秋天公当上新编第一大队第二中队中队长。1938年，先后当勒第二大队副大队长、大队长。1939年初，当上空军军官学校高级班轰炸组长兼学生队长。1940年初，奉调航空委员会训练监教育处副处长，无得几许辰光改当空军军官学校初级班主任。1941年，调任成都空军军士学校教育处长。同年7月份，奉调轰炸训练总队长。1942年3月份，调任空军第一路副司令兼参谋长。1943年1月14号，授予空军上尉军衔；5月份作为总领队带300多個空军人员到美国接受培训。1945年8月14号，当上空军第三路司令。1946年5月份到1948年10月份，当驻北平个空军第二军区（华北区）司令；11月22号，授予空军上校军衔。1948年3月1号开始，兼任空军第一军区（东北区）司令。同年10月份，调任空军参谋学校校长。

1949年徐康良跟牢学堂迁台。1951年2月份，当上空军训练司令。1952年4月1号，升空军副总司令。1957年调国防部联战会副主委。1964年当上总统府战略顾问。1966年底以空军中将退役，转任石门水库管理委员会主委兼管理局局长。1972年开始改当中华航空公司董事。1986年，当上光复大陆设计研究委员会战略顾问。1995年2月6号生毛病过辈。

## 参考资料
递铺街道

**递铺街道**，是浙江省湖州市安吉县下頭个一隻街道。

## 历史沿革
2009年2月份，开发区搭原来个递铺镇合并，成立开发区（递铺镇），实行“区镇合一”个新体制。2014年，递铺镇个建制撤脱，设立昌硕街道、递铺街道搭灵峰街道。2024年，递铺街道安城片区个10隻村（社區）划畀安吉县农科区代管。

## 行政区划
除脱归县农科区管个地方，递铺街道管23個村搭社区。

城市社区：阳光社区、浦源社区、苕秀社区

村改居社区：长乐社区、塘浦社区、东浜社区、净土社区

行政村：双河村、雾山寺村、吉庆桥村、南北庄村、义士塔村、赤芝村、三官村、银湾村、荷花塘村、老庄村、赵家上村、青龙村、鹤鹿溪村、六庄村、康山村、万亩村

归县农科区管个行政村搭社区：桃城社区、安城村、古城村、兰田村、垅坝村、横塘村、马家村、鞍山村、鲁家村、东山垓村

## 参考资料
义士塔村

**义士塔村**，是吳越浙江省湖州市安吉縣递铺街道个一隻行政村。

义士塔村来咚安吉县城个东面。根据2023年个《浙江省标准地名录》，义士塔村面积3.8平方公里，有得796個人。

## 历史沿革
1949年属三港乡，秋天公撤乡建区，属递铺区，叫芝村；1950年春天公，属双港乡；1955年冷天公，属双建乡；1956年，建胜展高级社；1958年10月份，属递铺公社芝村管理区，叫联丰产生产队；1961年9月份，属华丰公社，叫**联丰大队**；1981年5月份，改名**义士塔大队**，11月份，公社改名南北庄公社；1984年1月份，叫**义士塔行政村**，属南北庄乡。2000年1月份，南北庄乡并递铺镇。2014年递铺镇撤脱，义士塔村归递铺街道。

## 參考資料
赤芝村

**赤芝村**，是吳越浙江省湖州市安吉縣递铺街道个一隻行政村。

赤芝村是赤山、芝村、赤渔三隻行政村合併来个。赤芝村来咚安吉县个东面，东到德清县莫干山镇，西到义士塔村，北到梅溪镇梓坊村。

根据2023年个《浙江省标准地名录》，赤芝村面积6.2平方公里，有得3578個人。

## 参考资料
三官村（安吉县）

**三官村**，是吳越浙江省湖州市安吉縣递铺街道个一隻行政村。

三官村来咚递铺街道个中西部，东面搭银湾村、赵家上村搭界，南面搭双河村、荷花塘村搭界，西面搭康山村、孝源街道个孝源村搭界，北面是老庄村搭青龙村。村坊来咚屏风山个南面，西港个北面，西南望东北走6公里个丘陵岗地丄。西苕溪故道西港来咚村坊个南面望北流进西苕溪。

2007年，马鞍山村并三官村。2020年，本来个三官村搭蚕桑场村建制撤脱，并勒一淘组建新个**三官村**。

## 参考资料
浒溪社区（安吉县）

**浒溪社区**，是浙江省湖州市安吉县灵峰街道下頭个一隻社区。

浒溪社区来咚灵峰街道个北部，区域面积7平方公里，有美颂广场、金融小区等13隻造好个小区，还有美颂广场、美颂现代城、金融大厦箇3隻商业中心。

浒溪社区是2015年12月份批复成立個，2018年正式运行。2020年，本来个浒溪社区撤脱，组建2隻新个城市社区，分别是灵溪社区搭**浒溪社区**，浒溪社区管浒溪个西面灵峰街道裏向造好个城市开发小区搭将来一段辰光新造个开发小区。

## 参考资料
城南社区（安吉县）

**城南社区**，是浙江省湖州市安吉县灵峰街道下頭个一隻社区。

城南社区来咚安吉县城个南大门，浒溪河个东面，南到美林度假村，北到新闻中心，辖区面积14.5平方公里，是原来个黄墅社区搭梅康桥村勒2002年5月18号合并成个。

## 参考资料
迂迢村

**迂迢村**，是吳越浙江省湖州市安吉縣天子湖镇个一隻行政村。

迂迢村来咚天子湖镇个西北面，搭良村村搭界。根据2023年个《浙江省标准地名录》，迂迢村面积7.8平方公里，人口1552人。

2005年，迂迢村搭添锦村合并成新个迂迢村。

## 参考资料
大众茶

**大众茶**，也叫**老爸茶**，是琼北海府地区个特色茶点文化，因为老里老早大众茶几角洋钿一壶茶，配眼小点心，经济实惠，是当地上岁数个人消磨辰光个好方式，外加海南民间叫箇种人“老爸”，故咾箇种大众茶叫老爸茶。2024年，“海南老爸茶”成为第六批海南省非物质文化遗产。

## 历史
海南茶文化最早好追溯到唐朝，文昌、琼山两地从明朝开始就有吃“早茶”个习俗。“老爸茶”箇种茶配西式点心个方式是二十世纪初交关华侨回乡投资个辰光从东南亚带得唻个，搭海南当地个茶文化结合形成个，新中国成立前是西式茶店，後首来转变成国营公司。改革开放么，個人开个茶店也冒出来哉，做个点心小吃个品种也多得唻木牢牢，茶反倒变成配角哉。

## 另见
* 早茶：中国传统个吃茶吃点心个文化，弗同地方吃个茶配个点心侪有自家个特色
** 飲茶：珠三角地区个吃茶吃点心文化
** 泰州早茶/扬州早茶：扬州泰州当地个吃茶吃点心文化

## 参考
碧门村

**碧门村**，是吴越湖州市安吉县灵峰街道个一隻行政村。

碧门村来咚安吉县个南部，距到县城9公里路，G235国道从村裏向穿过，村域面积10.2平方公里，山林面积1.162万亩，裏向毛竹林7846亩，水田面积892亩，生态公益林4800亩，森林覆盖率超过88%。下头管5隻自然村，人口1765人。2024年农民人均纯收入5.6万块左右，村集体经营性收入344多万块。

村裏向有沿景坞水库。

## 歷史沿革
历史丄归移风乡，畀共产党占领前後归南屿乡；1949年秋天公，撤乡建区，归青山区，叫青霞村；1950年春天公，归港口乡；1956年，建黎明高级社；1958年10月份，归青山公社港口管理区，叫**青霞生产队**；1959年，霞明生产队（也就是后歇来个霞泉村）从青霞分出。1961年，归港口公社，叫**青霞大队**；1981年照驻地个名字改名**碧门大队**；1983年5月份，叫**碧门行政村**。

## 参考资料
霞泉村

**霞泉村**，是吴越湖州市安吉县灵峰街道个一隻行政村。

霞泉村来咚灵峰街道个南部，东面搭杭州市余杭区搭界，西面咾南面搭天荒坪镇搭界，北面搭碧门村搭界。全村总面积12平方公里，管4隻自然村，17隻村民小组，532份人家，总人口1741人。

## 参考资料
双溪口村（安吉县）

**双溪口村**，是吳越浙江省湖州市安吉縣昌硕街道个一隻行政村。

双溪口村南面搭杭州市余杭区搭界，西面是龙山森林公园，望北面到县城，介歇有两隻自然村（关上搭焦公）。

村裏向有凤凰水库，全国重点文物保护单位独松关，清朝嘉庆手裏个奉宪禁碑。

## 历史沿革
1949年，归三港乡；同一年秋天公撤乡建区，归递铺区，叫小坑里；1950年，归双溪乡；1955年冷天公归双建乡，同一年建双二高级社；1958年10月份，归递铺公社双建管理区，叫**双二生产队**；1961年9月份，归双建公社，叫**双二大队**；1981年，叫**双溪口大队**，归凤凰山公社；1984年1月份，叫**双溪口行政村**，归凤凰山乡。2000年，凤凰山乡并递铺镇。2014年，递铺镇撤脱，双溪口村归昌硕街道，委托递铺街道管理，2015年解除托管关系。

## 自然村

* 关上：南面贴牢独松关。
* 焦公塔：老底子有焦公庙（焦赞），原来是隻小村坊，後歇来2002年造凤凰水库拆迁，双溪口、考坑口、王家边、大塔里、上家庄、潘家上、萧坑里、排坞里都并到焦公塔来嘚，焦公塔变成勒有几百户份人家各别墅小区。

## 参考资料
天目社区（安吉县）

**天目社区**，是吳越浙江省湖州市安吉縣昌硕街道个一隻社区。

天目社区东面到玉磬路，南面到云鸿东路，西面到天目中路，北面到胜利东路，辖区总面积0.73平方公里；总户数3265户，人口11657人；户籍数2961户，一共7425人。社区范围裏向有天目新村、祥溪花园、安深花园、银苑小区、后寨小区、丽景湾小区、东方丽苑、金舜苑等10隻小区。

## 参考资料
绣岭社区

**绣岭社区**，是吳越浙江省湖州市安吉縣昌硕街道个一隻社区。

绣岭社区是2020年6月成立个，社区来咚安吉县城个东郊，南面到安吉大道搭馒头山，西面到绕城东线，东面搭高坞岭村搭界，北面搭递铺街道搭界，区域面积5.2平方公里。下头个小区有：悠隐南山、陌上花开、砚溪湖小区、望竹山、浅山明月、牧云谷、奥园悦见山、祥生东方樾玖溪、祥生东方樾云溪、恒大林溪竹语小区。辖区裏向还有蓝润天使外国语学校、安吉Hello Kitty乐园、 天使小镇咾啥个。

## 参考资料
太和社区（安吉县）

**太和社区**，是吳越浙江省湖州市安吉縣昌硕街道个一隻社区。

太和社区是2020年6月成立个，名字是从太和山来个。社区面积4.4平方公里，东面到杭长高速、南面到绕城南线、西面到玉磬路、北面到安吉大道。辖区裏向有长途客运城东站搭杭长高速南路口。

太和社区下头有5隻小区，是凤凰国际缓山小区、碧桂园凤凰府小区、祥生东方樾花园小区、中桐桐林家园小区搭凤鸿苑小区；有自然资源局、凤凰山派出所等单位；还有吴昌硕纪念馆、安吉县图书馆、凤凰山广场公园、两山创客小镇、人才市场等场许。

## 参考资料
箭东社区

**箭东社区**，是吳越浙江省湖州市安吉縣昌硕街道个一隻社区。

2020年6月份，安吉县人民政府调整街道城市社区区划，原来个灵峰社区撤脱，拆出来**箭东社区**（另外两隻分出来个社区是清滨社区搭凤亭社区）。浒溪从南望北经过箇塊地方叫“箭东溪”，介咾取名箭东社区。社区面积2.15平方公里，东面到灵峰路、恒威路，南面到独松关路、 里荣路，西面到浒溪，北面到浦源大道。社区管大家阳光里、浒溪佳苑一期（范潭小区商住楼230幢-234幢）、浒溪佳苑，浒畔居东区（紫竹苑、翠竹苑）箇4隻居民小区。

## 参考资料
現鈿

**現鈿**（上海閒話：6yi-di），也好謳**現鈔**（6yi-tshau）、上海閒話原徑謳**開許**（1khe-shiu，[），垃拉經濟學浪向指實體个銅鈿，基本就是鈔票搭仔洋鈿。
挺张

**挺張**（上海閒話：5thin-tsan），也叫**付钞票**，垃拉經濟學浪向，是指一個人向另一個人提供銅鈿个搿種行為。挺張个方式交關，常庄使用个包括現鈔、支票、信用卡咾啥。
孙吉

**孙吉**（），上海人，中國前足球运动員，踢个是右边后卫、右前卫，进过中国国家队。孙吉帮伊阿弟孙祥有隻“吉祥兄弟”个讲法。

## 生涯
孙吉从上海出名个平凉路四小、杨浦白洋淀足校进仔上海有线02。2002年，俱乐部合并，孙吉来到上海申花，当年联赛就出场27趟，进2隻球，成为主力。

2004年中超，孙吉勒垃第19轮主場踢天津康師傅个比赛里向，上半場进仔兩球，下半場再下一城，是伊头一隻“帽子戲法”。2006年2月份，孙吉打进全场唯一进球帮助球队获得沪港杯。。

2006年10月份，孙吉帮孫祥得到荷甲埃因霍温个邀请去试训，阿末孙吉试训结束仔么有过澳大利亚球队去邀请伊。

國家隊方面，孙吉2004年勒垃國家隊「西班牙之旅」友誼賽里向头一趟登场，必过进国家队机会少得唻。

2010年初，孙祥咾阿哥孙吉寻申花讨薪。同年2月12号，孙吉从效力八年个上海申花转会到刚刚降级到中甲联赛个杭州绿城，必过因为成都、广州勒垃反赌事件里向畀足协罚降级，绿城重新回到中超。

## 参考
清滨社区（安吉县）

**清滨社区**，是吳越浙江省湖州市安吉縣昌硕街道个一隻社区。

2020年6月份，安吉县人民政府调整街道城市社区区划，原来个灵峰社区撤脱，拆出来**清滨社区**（另外两隻分出来个社区是箭东社区搭凤亭社区），名字是从老底子箇裏个清滨大队来个。

清滨社区来咚安吉县县城个西南部，东面是天荒坪中路、南面到昌硕西路、西面到灵峰南路、北面到胜利西路。社区裏向有蓝城尊园、新城铭楼、硕城公寓、天平花园、竹贤山庄、泽贤铭楼、红枫苑、丹桂苑、香樟苑、翠柳苑箇10個物业小区；新华书店宿舍、翠竹路9号院、苕溪路商住楼、红枫路、红枫苑弄、丹桂苑弄箇6条背街小巷；第一国际城、凯迪大厦箇2幢写字楼。

2023年《浙江省标准地名录》寫清滨社区面積0.65平方公里，人口3482個人。

## 参考资料